SAD Archives - Stranica 14 od 15 - SwimOn\nPrvo vreme u svetu za Sun Yang-a na “ARENA PRO SWIM SERIES“ u SANTA KLARI\n04.06.2016. Radovan Siljevski\nPosle niza kontraverzija vezanih za svetskog rekordera na 1500 slobodno, Kineza Sun Yang-a, konačno može da se napiše i vest o dobrom rezultatu. Na prestižnom takmičenju, koje je deo “Arena Pro Swim“ serije takmičenja, Sun Yang je pobedom u disciplini 200 metara slobodno zabeležio rezultat 1:44.82, što je najbrže vreme do sada u olimpijskoj godini. […]\nNajbolji plivači Amerike biće veoma zauzeti ovog vikenda. Naime, u SAD će se od 3. do 5. juna održavati dva velika takmičenja “2016 Longhorn Elite Meet” u Austinu i još jedan deo “Arena Pro Swim Series” i to podeljen dve lokacije Indianapolis i Santa Clara-u.Većina američkih plivača odlučila je da proveri svoju formu pre “Olimpyc […]\n29.05.2016. Mia Hadžić\nTridesetšestogodišnji Glenn Edward Moses, se kvalifikovao za američki trajal sa svega dva treninga u poslednje 4 godine. Moses je na “Speedo Grand Challenge“ otplivao trku 100m prsno u vremenu od 1:03,35. “Kada me je Lochte (Ryan) pitao pre par nedelja da li ću nastupati na takmičenju, shvatio sam da moram nešto da preduzmem po tom […]


U okviru plasiranja novog proizvoda - slivnik, na tržište bilo je potrebno definisati prve korake za pozicioniranje novog branda, kao što su: dizajn key visuala, kreiranje imena proizvoda i slogan, izrada logotipa.\nKey visual na prvom mestu prikazuje slivnik uz prateći element vodenog toka koji je modelovan tako da bude atraktivan i dina- mičan. Cilj koji ostvaruje ovakvo rešenje je skretanje pažnje u oku posmatrača i izazivanje njegove zainteresovanosti. Cela kompozicija odiše skladnom formom kao i bojama: plava i bela koje asociraju na higijenski čisto. Vizual je aplikativan na razne formate ne gubeći svoju prepoznatljivost (brending automobila, izloga, plakat, brošura itd.)\nIme proizvoda CONFLUO nastalo je kao rezultat iscrpnog rada na stvaranju globalno prihvatljivog imena, koje će biti prijemčivo i lako za pamćenje, kako kod kupaca na našem, tako i na internacionalnom tržištu. Latinskog i italijanskog je korena, u isto vreme ima i engleski dublet - confluence. Asocira na ušće, mesto gde se vode spajaju (con) i otiču (fluo).\nSlogan – “U toku sa Vašim potrebama” sugeriše da će Confluo slivnici, svojom tehničkom fleksibilnošću i različitim kategorijama slivnika koji su u ponudi, zadovoljiti sve potrebe korisnika, kako onih profesionalnih tako i krajnjih korisnika.\nPodslogan “Pametni slivnici” opisuje proizvod, govoreći da se radi o slivnicima – pametnim slivnicima.\nLogo u svom sastavu sadrži: ime kompanije “PEŠTAN”, ime proizvoda “CONFLUO” kao i opis proizvoda “PAMETNI SLIVNICI” u vidu podslogana. Slovo “F” u nazivu Confluo stilizovano je tako da asocira na proticanje vode što je i glavna funkcija slivnika.


5.000 kineskih bezbednosnih agenata ušlo u Iran da zaštiti novu prugu na kineskom "Putu svile" | WebTribune\nHome SPEKTAR 5.000 kineskih bezbednosnih agenata ušlo u Iran da zaštiti novu prugu na kineskom “Putu svile”\nPosted date: март 22, 2020 In: SPEKTAR\nIran je još 2010. odlučio da će graditi visokobrzinsku prugu Teheran-Kom-Isfahan. Predviđeni trošak projekta je 2,7 milijardi dolara, a radovi su počeli u februaru 2015.\nU projektnoj dokumentaciji je pisalo da je planirani datum završetka izgradnje 2021. godina. U izgradnji učestvuju korporacije China Railway Engineering (CRECG) i Khatam Al-Anbia Construction.\nProjekat železnice velike brzine Teheran-Kom-Isfahan trebalo bi da poveže gradove udaljene oko 375 kilometara brzinom između 300i 350 kilometara na sat. Projekat je jedan od glavnih železničkih projekata koje Iran sprovodi uz pomoć međunarodnih kompanija, uključujući kompaniju China Railway Group Ltd.\nŽeleznica će povezati iransku prestonicu i međunarodni aerodrom „Imam Homeini sa Komom i Isfahanom. Ona će smanjiti vreme putovanja između Teherana i Isfahana na jedan sat i 45 minuta i predviđeno je da će se njom služiti oko 16 miliona putnika godišnje.\nOčekuje se da će projekat biti završen do 2021. godine i da neće biti kašnjenja.\nPrema zvaničnim podacima, Teheran je izdvojio 1,8 milijardi dolara za dovršetak projekta, ali su zbog ponovnog uvođenja američkih sankcija nastali problemi oko finansiranja železnice.\nMeđutim, taj problem je rešila Kina, koja je „uskočila“ sa milijardama dolara ulaganja u razvoj infrastrukture u Iranu, uključujući pomenutu visokobrzinsku železnicu, koja će biti iranska deonica ambicioznog kineskog projekta „Novog puta svile“.\nUključene kompanije u projekat su spomenuta China Railway Engineering Corporation, Khatam Al-Anbia Construction, koja je u vlasništvu Iranske revolucionarne garde, nemački Siemens, kao i Italferr, konsultantska ruka italijanskog nacionalnog železničkog prevoznika Ferrovie dello Stato.\nDosadašnja iranska železnička mreža od 15.000 kilometara će do 2025. godine biti proširena na 25.000 kilometara i biće važan deo dva svetske koridora, kineskog „Novog puta svile“ i ruskog projekta „Koridor sever-jug“ u izgradnji, koji će bolje povezati Sankt Peterburg na severu i iransku luku Bandar Abas na jugu, prolazeći kroz Azerbejdžan.\nIran i Kina su u septembru ove godine ažurirali sporazum o strateškom partnerstvu iz 2016. godine kojim Kina nudi ogromna dugoročna ulaganja u iransku ekonomiju u zamenu za dugoročnu saradnju u bilateralnoj trgovini.\nPlan omogućuje i raspoređivanje 5.000 pripadnika kineskih bezbednosnih službi radi zaštite energetskih i petrohemijskih objekata.\nIzvor povezan s iranskim ministarstvom za naftu izjavio je da će iranskoj naftnoj, gasnoj i petrohemijskoj industriji biti dodeljeno 280 milijardi dolara, a 120 milijardi dolara uloženo je u unapređenje iranske transportne i proizvodne infrastrukture.\nZauzvrat, će kineske kompanije dobiti pravo da budu prve u odabiru ulagača za naftne i gasne projekte. Iran se sa svoje strane nada poboljšanju diplomatskog i ekonomskog statusa i ponovnom pokretanju brojnih energetskih projekata koji su zaustavljeni ponovnim uvođenjem američkih sankcija prošle godine, poput divovskog gasnog polja Južni Pars.\nKina će moći da kupuje naftu, gas i hemijske proizvode s popustom od najmanje 12 odsto, uz dodatak od još šest do osam odsto kao “naknadu prilagođenu riziku”.\nOčigledno je da sporazum Kini nudi mogućnost da stvori važno proizvodno područje za svoju inicijativu „Novog puta svile“, čije će se kopnene rute koristiti za izvoz u Evropu.\nAko bolje pogledamo, ovo je prava vin-vin situacija i dokaz zašto se ne treba plašiti kineskih ulaganja.\nMeđutim, možda najveća pobeda obe strane je sporazum o korišćenju „mekih valuta“ u ulaganjima i projektima i zaobilaženje međunarodnih sistema naplate koje nadziru SAD.\nI konačno, Kina je ovim sporazumom de fakto anulirala sankcije Vašingtona protiv Iranske revolucionarne garde, koja upravlja brojnim, strateški važnim, iranskim državnim kompanijama, upravo u sektoru za koji je Kina najviše zainteresovana.


Maurer: Crna Gora najsposvećenija napretku\nŠef delegacije EU u Crnoj Gori Leopold Maurer i državni sekretar za evropske integracije Slavica Milačić\nEvropska komisija preporučila je danas otvaranje pregovora o pristupanju Crne Gore Evropskoj uniji, ali bi tačan datum njihovog početka trebalo da odrede premijeri i šefovi država članica na sjednici Evropskog savjeta u decembru. Prenos iz Brisela pratio se danas u Podgorici\nPrenos današnje sjednice i press konferencije Štefana Filea u Briselu, u podgoričkom hotelu Crna Gora organizovalaje Delegacija EU u Podgorici, a prisustvovali su joj predstavnici vlasti, opozicije i medija. Šef Delegacije Evropske unije u Podgorici, Leopold Maurer tvrdi da je ranije danas na Odboru za spoljne odnose Evropskog parlamenta bilo veoma malo pitanja koja se odnose na Crnu Goru:\n‘’Što pokazuje da je Crna Gora prihvaćena trenutno kao država koja je najviše angažovana i najposvećenija ostvarenju napretka kad su u pitanju evropske integracije’’, rekao je Maurer.\nDržavni sekretar za evropske integracije Slavica Milačić kazala je da Vlada pozdravlja pristup koji u pregovorima podrazumijeva prvo otvaranje pregovora u poglavljima 23 i 24, koja se tiču pravosuđa i ljudskih prava.\n‘’To se podudara sa opredjeljem Vlade i ostalih struktura društva, da se pitanja koja se tiču vladavine prava i ljudskih prava tretiraju što ranije, ne samo zato što se potvrđuje da je to uslov za napredak država, već uslov demokratije i demokratskog i ekonomskog razvoja, kao i tržišne privrede’’’, navela je Milačić.\nPrema njenim riječima, ovo je uspjeh cijele Crne Gore. Lider Pokreta za promjene Nebojša Medojević čestitao je crnogorskim građanima otvaranje pregovora o pristupanju Evropskoj uniji, ocjenjujući da je to najvažniji datum u novijoj istoriji Crne Gore.\n‘’I pored niza kritika i problema koje PzP potencira, ja danas mogu građanima da poručim - Crna Gora će biti slobodna, demokratska, pravna, prosperitetna država’’, naveo je Medojević.\nSlaven Radunović iz Nove srpske demokratije smatra da je ovo važan dan za cijeli region, ne samo za Crnu Goru.\n‘’Posebno me raduju vijesti vezane za Srbiju, jer, kroz pristupanje Srbije vidim neku vrstu brisanja granica između Srbije i Crne Gore, koje su iscrtali političari, tako da će se vremenom sve zemlje regiona uključiti u EU i na taj način će se proces razgrađivanja ovog regiona zaustaviti’’.\nPristupni pregovori Crne Gore za članstvo u Evropskoj uniji znače novu odgovornost, ali i podstrek za dinamiziranje njenog evropskog integracionog cilja, rekao je danas crnogorski predsjednik Filip Vujanović.


Svečanom priredbom u Domu kulture opštine Novi Bečej učenici i profesori Srednje škole Novi Bečej, proslavili su 57 godina postojanja. Ova škola se kroz svoju istoriju menjala i danas predstavlja moderno okruženje koje, pre svega, pruža mnogobrojne mogućnosti za kvalitetno obrazovanje mladih u okviru interaktivne nastave.\nMali jubilej revije TOPSRBIJA-NAJBOLJE IZ SRBIJE\nNovi, 20 broj revije TOPSRBIJA-NAJBOLJE IZ SRBIJE na svoj način beleži događaje i primere pojedinaca kojima je uspelo da Srbiju naprave još lepšim mestom za život.\nTOPSRBIJA se bavi sadašnjim trenutkom, ali da podsećanje na važne datume nije samo predmet istorijske nauke, već i kulturne, duhovne nadgradnje. Temelj na kojima se podiže kuća, država, pa i sam čovek.\nVera Novković: Srpska čitaonica Irig obeležila 177. uspešnu godinu rada\nDan Svetog Trifuna, 14. februar, obeležen je u svim vinskim regionima Srbije. Veoma svečano bilo je i u Irigu, varoši na Fruškoj gori, koja je na ovaj dan, dan zaštitnika vinara i vinogradara, obeležava i Dan najstarije čitaonice u Srba. Tom prilikom direktorica, gospođa Vera Novković je imala čast i zadovoljstvo da bude domaćin i kulturnim radnicima i iriškim vinarima i vinogradarima, u čiju čast je održala nadahnut govor, predočavajući, s ponosom, šta je sve na polju kulture, urađeno u prethodnoj godini.\nSveti Trifun u slavu vinogradara i kulture\nPored mnogih specifičnosti, među kojima je i ime glavnog trga koji je sačuvao naziv Ribarski, na sećanje na mesto na kojem se „najbolja riba znala naći“, a da nema ni reku ni veći potok na koji se naslanja, Irižani su slavu vinara i mehandžija „pozajmili“ bibliotekarima, pa je istovremeno obeležava i najstarija Srpska čitaonica Irig (1842).\nDan opštine Ruma i gradska slava Sveti Stefan Dečanski - 24. novembar, biće obeležen otvaranjem Glavne ulice i nizom svečanosti\nU subotu, 24. novembra, na Dan Opštine Ruma i gradsku slavu zvanično će biti otvorena rekonstruisana Glavna ulica, saopšteno je na sednici SO Ruma.\n- Na taj, za Rumljane važan dan, ćemo pustiti u saobraćaj Glavnu ulicu i mislim da će to biti jedna ulica koja će biti na ponos svim građanima u Opštini Ruma. Tog dana ćemo se zahvaliti i najzaslužnijim pojedincima i kolektivima iz naše opštine, za doprinos razvoju opštine. A ceo taj dan biće posvećen obeležavanju Dana Opštine Ruma i gradske slave - rekao je predsednik SO Ruma, Stevan Kovačević.\nPETROVARADINSKA TVRĐAVA OBELEŽAVA 326 GODINA TRAJANJA\nGodine 1692., nakon velikih borbi sa Turcima koje su trajale od 1683. godine, austrijska vojska je pod komandom markgrofa Ludviga Badenskog, povratila ruševnu srednjovekovnu tvrđavu Petrovaradin. Tada je započelo utvrđivanje i obnavljanje, još uvek strateški važne tvrđave.\nNajava 39. Višnjićevih dana\nManifestacija Višnjićevi dani, koja počinje 18.10.2018. godine i traje do 22.10.2018. godine, po 39. put podsetiće nas da ne zaboravljamo, da držimo do istorije da bi nam bilo bolje u budućnosti.


NATO: Đurić 26. marta na Kosovo ušao ilegalno, Tači poslao policiju bez odobrenja KFOR-a - JUGPRESS\nNATO: Đurić 26. marta na Kosovo ušao ilegalno, Tači poslao policiju bez odobrenja KFOR-a\nPostavio: Jugpress April 15, 2018\nIzvori NATO smatraju da srpski zvaničnik Marko Đurić nije ispoštovao propise kad je 26. marta ušao na sever Kosova i potom uhapšen, a kosovski predsednik Hashim Thaci je tamo poslao policiju bez odobrenja Kfora.\nTo su agenciji Beta rekli zvaničnici u sedištu NATO koji su istakli da “prvo Đurić nije ispoštovao nužnu proceduru jer je poslao zahtev (vlastima u Prištini) posle 17 časova u petak, dakle kad kancelarije više ne rade, a spisak ljudi u njegovoj pratnji je bio nepotpun i za kosovske Albance to je značilo da postupak nije ispoštovan”.\n“Predsednik Thaci je tu malo brzo reagovao jer je ocenio da je u pitanju provokacija”, kad se ispostavilo da je Đurić došao na sever Kosova, preneo je zvaničnik upućen neposredno u zbivanja na Kosovu.\n“Može se reći i da je Đurić mogao telefonirati i reći da želi da dodje mada je radno vreme isteklo, i da mu se odgovori: Da, prijatelju, možeš…ali tako se stvari ne dogadjaju izmedju Srbije i Kosova”.\nOdgovor je glasio da je to izgledalo “dramatično”, ali da se misli da Djurićev dolazak jeste bila “provokacija”, uz opasku da “uvek kad kreće dijalog Beograd-Priština ima neko ko to sputava, jer neki neće da tu dodje do napretka”.\n“To su bile reči, a isto važi i za Prištinu, dakle ‘zub za zub’, a svaka strana daje svoje vidjenje incidenta, ne znamo šta je tu baš stvarno istina, ali, kad se sve svede, obe strane moraju da razgovaraju”.


19. Jan 2000 15:12 (GMT+01:00)\nPare imaju jedino crnoberzijanci\nTreba sniziti otkupne cene, napraviti bolju sistematizaciju lokacija i produžiti trajanje Zakona\nBEOGRAD - Vlada mora izmeniti Zakon o prodaji poslovnog prostora tako što će spustiti previsoke cene, napraviti bolju kategorizaciju lokcije i produžiti važenje zakona - zaključio je u sredu Odbor za zanatstvo i domaću radinost Privredne komore Srbije.\nNikola Dobrijević, pomoćnik direktora Republičke direkcije za imovinu Republike Srbije, istakao je da je Zakon donet da bi se u kratkom roku prikupile pare za obnovu i pretstavlja ponudu, a ne prisilu, jer ako neko nema novca za kupovinu može da ostane zakupac.\nU Republičćku Direkciju za imovinu Republike Srbije do srede je stiglo samo 130 zahteva za otkup poslovnog prostora. Dobrijević kaže da će nakon isteka roka predviđenog za primenu, Zakon biti ukinut, a poslovni prostor će se prodavati prema Zakonu o sredstvima u svojini Republike. Dobrijević ističe da su pojedine opštine kao Vračar naplaćivale taksu od 3.000 dinara da bi izdale rešenje o plaćenom zakupu koje je bilo neophodno priložiti uz zahtev za otkup.\nOn, prema rečima Dobrijevića, ipak predstavlja povoljnost jer su cene koje su utvrđene u korelaciji sa zakupninom i daleko su niže od tržišnih. Zakon ne predviđa licitaciju kao postojeći Zakon o sredstvima u svojini Republike.\nSvetislav Vladisavljević iz Republičkog sindikata trgovine i ugostiteljstva istakao je u ime zaposlenih radnika u ovim sektorima da "nisu nepatriote i nemaju ništa protiv obnove, ali zaposleni nemaju novac da otkupe poslovni prostor".\n- Samo crnoberzijanci imaju 100 000 maraka i mogu da plate prostor po ovim cenama. Zašto je donet Zakon ako nije obavezujući i zašto niko nije zvao sindikat na konsultacije. U Zakonu se ne navodi ni šta će biti sa zaposlenima - istakao je Vladisavljević.\nNa sastanku je naglašeno da je jedna radnja od 190 kvadratnih metara koju koristi zanatsko preduzeće "Košutnjak" data na licitaciju. Dobrijević je objasnio da je to učinjeno prema Zakonu o sredstvima u svojini države, a ne prema ovom Zakonu što je izazvalo buru nezadovoljstva među prisutnim privrednicima pošto im je nevažno po kom zakonu se oduzima poslovni prostor.\nRadosav Tašić iz Komore Srbije istakao je da je oko 25 000 trgovinskih i turističkih firmi za devet meseci prošle godine imalo dva puta veće obaveze od potraživanja i da nemaju obrtnih para koje bi mogle uložiti u kupovinu prostora.


Domu Zdravlja „Ruma“ : Stigle Vakcine Protiv Gripa\nNaslovna Društvo Domu zdravlja „Ruma“ : Stigle vakcine protiv gripa\nDomu zdravlja „Ruma“ je 28.09.2020. isporučena količina od 2750 doza vakcina protiv gripa od čega je 150 namenjeno Gerontološkom centru „Srem“.\nU skladu sa Pravilnikom o programu obavezne i preporučene imunizacije stanovništva protiv određenih zaraznih bolesti, vakcinacija protiv gripa se sprovodi kod sledećih populacionih grupa i grupa sa povećanim rizikom:\nTrudnica Lica starija od šest meseci života sa: hroničnim poremećajima plućnog sistema (uključujući astmu) hroničnim poremećajima kardiovaskularnog sistema (uključujući hipertenziju) metaboličkim poremećajima (uključujući šećernu bolest, gojaznost sa BMI>40) bubrežnom disfunkcijom hemoglobinopatijom hroničnim neurološkim poremećajima lica sa malignim oboljenjima, bez obzira trenutni terapeutski status imunosupresijom (uključujući lica sa HIV/AIDS, osobe sa funkcionalnom ili anatomskom asplenijom i dr.) izvršenom presađivanjem tkiva i organa/pripreme za presađivanje i drugo Lica starija od 65 godina Članova porodice bolesnika u povećanom riziku od komplikacija kod kojih je kontraindikovano davanje vakcine.\nPrema epidemiološkim indikacijama vakcinacija se sprovodi:\nkod lica smeštenih i zaposlenih u gerontološkim centrima; kod dece, omladine i starijih lica smeštenih u socijalno-zdravstvenim ustanovama i kod lica zaposlenih u tim ustanovama.\nZa potrebe vakcinacije pacijenti se javljaju svom izabranom lekaru (za odrasle, pedijatru ili ginekologu) radi zakazivanja termina.\nPrethodni tekst„Fortuna“ ponovo radi – evo i kada je svečano otvaranje!\nSledeći tekstRuma: Od ponedeljka novo radno vreme vrtića


Finansijski wellness je nov i inovativan obrazovni program na evrospkog tržištu,\nkoji je namijenjen podizanju nivoa efikasnosti ličnih finansija, smanjenju finansijskog stresa i poboljšanju »finansijskog« ponašanja zaposlenih...\nPOBRINITE SE ZA FINANSIJSKO ZDRAVLJE VAŠIH ZAPOSLENIH\nFinansijski stres podriva radni duh zaposlenog, kolektivno slabi produktivnost u firmi\ni uništava zdravo radno okruženje organizacije.\nProvjerite kako da se pobrinete za budućnost vaših zaposlenih\nIstraživanja potvrđuju da se većina sportista nakon karijere suočava sa finansijskim problemima,\nveliki broj njih bankrotira. Osnovni razlog svih finansijskih problema i bankrota sportista u cijelom svijetu je upravo nedovoljna finansijska pismenost.\nProvjeren i unikatan proces\nPartner vrijedan povjerenja\nSve naše aktivnosti se temelje na najvišim standardima kompetentnosti i na etičnom kodeksu EFPA (European Financial Planning Association), koji je prihvaćen od strane nezavisnog udruženja evropskih finansijskih savjetnika.\nFinansijski wellness je na evropskom području novi i interaktivan obrazovni program koji je namijenjen podizanju nivoa finansijske pismenosti, smanjenju finanskijskog stresa i poboljšanju »finansijskog« ponašanja zaposlenih. Fokusira se na 24/7 obrazovanje i savjetovanja uz upotrebu najnaprednijih tehnologija.\nFinansijski stres je ogledalo slabe finansijske pismenosti, koja podriva radni duh zaposlenog, kolektivno slabi produktivnost u firmi i uništava zdravo radno okruženje organizacije. U saradnji s vašom firmom oblikujemo interaktivni i moderni obrazovni program koji se temelji na specifičnim potrebama vaših zaposlenih kroz sve njihove životne faze.


Poreska Uprava :: Novosti :: Održan bilateralni skrining za Pregovaračko poglavlje 16 – Porezi\nPoreska uprava Biro za informisanje Novosti Održan bilateralni skrining za Pregovaračko poglavlje 16 – Porezi\nOdržan bilateralni skrining za Pregovaračko poglavlje 16 – Porezi\nU okviru procesa pregovora o pristupanju Republike Srbije Evropskoj uniji, u Briselu je 5. i 6. marta 2015. godine, održan sastanak bilateralnog skrininga za Pregovaračko poglavlje 16 – Porezi.\nDelegaciju Republike Srbije je, kao predsednik Pregovaračke grupe, predvodio gospodin Nenad Mijailović, državni sekretar u Ministarstvu finansija. Sastanku je prisustvovala i u njegovom radu učestvovala i dr Tanja Miščević, šef Pregovaračkog tima za vođenje pregovora o pristupanju Republike Srbije Evropskoj uniji. Delegaciju su činili predstavnici Ministarstva finansija, Poreske uprave, Uprave carina, Ministarstva poljoprivrede, Ministarstva rudarstva i energetike, Kancelarije za evropske integracije i Misije Republike Srbije pri Evropskoj uniji.\nSastanak je ispred Generalnog direktorata za susedsku politiku i pregovore o proširenju (DG NEAR) otvorio gospodin Wenceslas De Lobkowicz, a ispred Generalnog direktorata za poreze i carinsku uniju (DG TAXUD) uvodnu reč je imao gospodin Peter Kovacs.\nČlanovi delegacije Republike Srbije su informisali predstavnike Evropske komisije o stepenu usklađenosti srpskog zakonodavstva sa pravnim tekovinama EU u okviru ovog poglavlja, institucionalnom okviru, administrativnim kapacitetima za sprovođenje i planovima u pogledu daljeg usklađivanja i sprovođenja propisa i izgradnji administrativnih kapaciteta.\nPrvog dana skrininga članovi delegacije su Evropskoj komisiji predstavili osnovne principe poreskog sistema RS i organizaciju i funkcionisanje Poreske uprave, a iz oblasti direktnih poreza, Zakon o porezu na dobit pravnih lica, stepen njegove usklađenosti sa direktivama iz ove oblasti, Kodeksom ponašanja („Code of conduct“) i Arbitražnom konvencijom. Dat je prikaz sistema poreza na dohodak građana, oporezivanja nerezidenata, otklanjanja dvostrukog oporezivanja kroz ugovore o izbegavanju dvostrukog oporezivanja u odnosu na poreze na dohodak i imovinu, kao i planova za dalje usklađivanje u oblasti razmene informacija u vezi sa oporezivanjem prihoda od kamate na štednju. Iz oblasti indirektnih poreza, predstavljen je Zakon o porezu na dodatu vrednost i stepen usklađenosti ovog zakona sa pravnom tekovinom EU.\nDrugog dana bilateralnog skrininga, u nastavku predstavljanja oblasti indirektnih poreza, predstavnici Ministarstva finansija, Sektora za fiskalni sistem predstavili su Zakon o akcizama. Predstavnici Poreske uprave su stručnjacima Evropske komisije prikazali trenutno stanje u oblasti administrativne saradnje i međunarodne pravne pomoći u poreskopravnoj materiji, planove za harmonizaciju sa pravnom tekovinom EU iz ove oblasti, planove za izgradnju administrativnih kapaciteta, kao i informaciono komunikacioni sistem Poreske uprave.\nStručnjaci Evropske komisije su, tokom bilateralnog skrininga, imali priliku da članovima delegacije RS, posle svake teme, postavljaju pitanja.\nDržavni sekretar i predsednik Pregovaračke grupe, gospodin Nenad Mijailović je na kraju sastanka, prihvatio preuzimanje pravnih tekovina EU u pravni sistem Republike Srbije.\nPosle završenog bilateralnog skrininga, Evropska komisija će predstaviti Republici Srbiji Izveštaj o skriningu. Izveštaj o skriningu sadrži ocenu stanja i preporuke o otvaranju pregovora za poglavlje, odnosno, u zavisnosti od procene Evropske komisije i merila za otvaranje pregovora.\nUkoliko Izveštaj o skriningu sadrži merila za otvaranje pregovora, od Republike Srbije će se zahtevati da sačini Akcioni plan koji treba da sadrži aktivnosti i mere koje je potrebno preduzeti tokom procesa prilagođavanja pravnoj tekovini Evropske unije. Kada se ispune merila za otvaranje pregovora, Republika Srbija predstavlja svoju pregovaračku poziciju za konkretno poglavlje. U pregovaračkoj poziciji se predstavlja stepen usaglašenosti sa pravnom tekovinom EU, planovi za dalje usaglašavanje, pregled administrativnih kapaciteta za implementaciju „aquis“ i zahtevi za prelazne rokove, odnosno derogacije, ukoliko takvih zahteva ima.\nPregovaračko poglavlje se otvara na osnovu jednoglasne odluke Saveta Evropske unije, koji o otvaranju pregovora odlučuje na predlog Evropske komisije.


Tužilaštvo još ne zna ko je lopov u policiji - Vijesti.me\nISTRAGA SPECIJALNOG TUŽILAŠTVA O NESTANKU DOKAZA JOŠ NIJE ZAVRŠENA\nNe možemo najavljivati kada će u bilo kojem predmetu određena faza postupka biti završena, saopštili su iz Specijalnog državnog tužilaštva Edit\nIvica Stanković, Milivoje Katnić, Duško Marković (Foto: Boris Pejović)\nOlivera Lakić, Mihailo Jovović 18. april 2017, 05:27 ažurirano 4. april 2019, 22:36\nIstraga o nestanku pisama i dokumenata, izuzetih tokom pretresa kuće Veselina Mujovića u februaru prošle godine, koja su najprije ukradena iz Uprave policije a onda nakon 40 dana pronađena u njihovom službenom vozilu, nije završena i ne zna se kada će biti, rečeno je “Vijestima” iz Specijalnog državnog tužilaštva (SDT).\n“SDT ne može najavljivati kada će u bilo kojem predmetu određena faza postupka biti završena, zato što to zavisi od brojnih okolnosti. U konkretnom predmetu, javnost će biti upoznata sa donijetom odlukom i svim detaljima koji u određenoj fazi postupka mogu biti dostupni”, piše u odgovoru “Vijestima” iz te državne institucije.\nSpecijalno tužilaštvo je zbog nestanka pisama tada uhapsilo v.d. šefa Odsjeka za sprečavanje organizovanog kriminala i korupcije Dalibora Medojevića i inspektor tog Odsjeka Nikolu Terzića.\nNakon hapšenja Medojevića, koji je uhapšen dan nakon Terzića, menadžement Uprave policije oštro je regovao prema Specijalnom tužilaštvu i apelovao saopštenjem kod tadašnjeg premijera Mila Đukanovića da ih zaštite od glavnog specijalnog tužioca Milivoja Katnića.\nNa pitanje “Vijesti” da li su utvrdili ko su članovi menadžmenta Uprave policije koji stoje iza tog saopštenja u kojem je bilo niz kritika na Katnićev i rad tužilaštva, ali i prijetnji da će “inicirati pokretanje odgovornosti postupajućeg tužioca i nadležnog tužilaštva ukoliko Medojević i Terzić pravosnažnom presudom ne budu osuđeni za krivična djela za koja se terete”, iz SDT-a su rekli da to što je menadžment saopštio “nije krivično djelo”.\nMilo Đukanović, Slavko Stojanović(Foto: Savo Prelević)\nViše izvora “Vijesti” bliskih istrazi kazalo je tada da je pisma mogao da ukrade samo neko kome je to naredio da uradi neko “mnogo jak”. Ocijenili su da ih je ukrao neko ko je htio time da “sačuva” Đukanovića, ali da mu je tim potezom samo napravio ogromnu štetu, jer su ta pisma “gluposti”.\nĐukanović je tada kazao da nikada nije dobio pisma od Mujovića ni na privatni, ni na službeni mejl, ni na koju drugu adresu.\n“Moguće da je golub bio u pitanju i da je u međuvremenu pao i da zbog toga traže ta pisma“, rekao je Đukanović prošlog aprila tokom premijerskog sata. On je rekao da je važno da se sazna kako je nestao dio dokaznog materijala i ko je pokušao da omete istragu.


Privredna komora Srbije, u saradnji sa Udruženjem poslovnih žena Srbije i Regionalnom privrednom komorom Zrenjanin, uz podršku kompanije DHL International Beograd, sa zadovoljstvom Vas poziva na radionicu: PODRŠKA RAZVOJU ŽENSKOG PREDUZETNIŠTVA koja će biti održana u sredu, 27. aprila 2016. godine, sa početkom u 11.00 sati, u Zrenjaninu- Regionalna privredna komora Zrenjanin, Kralja Petra I 3/1.\nCilj radionica je da se u Godini preduzetništva, dame širom teritorije Republike Srbije upoznaju sa mogućnostima i izazovima pokretanja i uspešnog vođenja sopstvenog posla, kako bi se podstaklo žensko preduzetništvo, otvaranje novih radnih mesta, povećala zaposlenost žena i dao doprinos razvoju privrede Srbije.\nRaspoložive programe finansijske i nefinansijske podrške prezentovaće predstavnici Fonda za razvoj Republike Srbije i Razvojne agencije Srbije. Predstavnik Privredne komore Srbije prezentovaće usluge i servise koji stoje na raspolaganju preduzetnicama, a uspešne preduzetnice govoriće o svom poslovanju, kao primerima pozitivnih iskustava i dobre prakse.\nPozivamo Vas da svojim aktivnim učešćem doprinesete uspešnom radu ove radionice.\nAgendu radionice dostavljamo Vam u prilogu.


Novo softversko rešenje za farmere - portal eAgrar\nVlada Srbije usvojila je predlog izmena Zakona o poljoprivredi i ruralnom razvoju kojim se ta oblast usklađuje sa evropskom regulativom.\nPored ostalog, uvodi se eAgrar – novo softversko rešenje Uprave za agrarna plaćanja, koje će omogućiti efikasnije vođenje Registra poljoprivrednih gazdinstava, a potom i efikasnije upravljanje isplata podsticaja u poljoprivredi i ruralnom razvoju.\nNovo softversko rešenje eAgrar čini elektronski portal preko koga će poljoprivrednici pristupati podacima o svom gazdinstvu, navedeno je u saopštenju.\nKako je precizirano, poljoprivrednicima će biti omogućeno podnošenje elektronskih zahteva za upis u Registar poljoprivrednih gazdinstava, izmena podataka, obnova registracije i brisanje iz Registra, kao i uvezivanje sistema sa svim relevantnim javnim evidencijama i automatsko preuzimanje potrebnih podataka.\nNa sednici Vlade je usvojena i izmenjena Uredba o programu dodele bespovratnih sredstava za kupovinu seoske kuće sa okućnicom za 2021. godinu, zbog, kako je navedeno, velikog interesovanja građana.\nZa realizaciju ovog programa Vlada Srbije je opredelila 573 miliona dinara.


OPTIČKA ILUZIJA UZ 3D PODOVE - Lux Life luksuzni portal: Moda, Stil, Trendovi, Kolekcije 2014...\nDa li želite da zaronite u okean u vašoj spavaćoj sobi? Ili možda želite da istražujete drevne gradove sveta dok usisavate dnevnu sobu? Ukoliko ste veliki fan optičkih iluzija, mi vam predlažemo da vaš dom dekorišete 3D podovima.\nZbog posebne 3D tehnologije, imamo privid trodimenzionalnosti neke slike koja se kreira kada se osvrnemo na podu pod određenim uglom. Pored neverovatnog izgleda, 3D podovi imaju sledeće prednosti: toplinu na dodir, glatkoću i otporni su na mehanička opterećenja. Štaviše, ovi podovi su higijenski i sprečavaju pojavu buđi u vlažnim prostorijama.\n3D podovi ne samo da izgledaju lepo, oni su takođe veoma jaki i čvrsti. Dekorativni podovi mogu da traju i do deset godina. Polimerni podovi su otporni na habanje i laki su za održavanje.\nProbajte da unesete 3D efekat u vaš dom i razbijete monotonost vašeg enterijera!\nPROČITAJTE SLEDEĆI TEKST: SWAROVSKI CRNI PASTUV\nVILLEROY&BOCH - Nemacka CENA od 45.624,00 rsd\nTRUSSARDI CENA 18.900,00 rsd\nBERNARDAUD - Francuska CENA na upit\nSWAROVSKI CRNI PASTUV\nPrema kineskom horoskopu, 2014. je godina konja i, povodom toga, svoj pečat je dala i kompanija Swarovski...


Poginuo kineski radnik Ziđina u Boru – RADIO TELEVIZIJA BOR\nPoginuo kineski radnik Ziđina u Boru\nBOR – Radnik podizvođačke kineske firme koja radi u rudniku kompanije „Ziđin“ Y.B.H. (44), poginuo je juče u rudarskom oknu kada je na njega pala konstrukcija za vađene zemljišta, potvrđeno je agenciji Beta.\nDirektor Opšte bolnice u Boru Goran Joksimović rekao je da je radnik primljen pola sata kasnije sa teškom povredom grudnog koša i bez znakova života. Prema nezvaničnim saznanjima, do nesreće je došlo na dubini od nekoliko stotina metara, ali će tačnije informacije biti poznate nakon izveštaja rudarske inspekcije.\nTo je druga nesreća u rudniku Ziđin u poslednjih sedam meseci.\nU aprilu je kineski državljanin (38) poginuo tokom radova na otvaranju rudnika bakra Čukaru Peki. Tada se nesreća dogodila oko 500 metara od ulaza u okno, kada je na radnika, koji je angažovan preko podizvođačke firme, pala betonska ploča. Radnik je od zadobijenih povreda preminuo na licu mesta. Rudarska inspekcija je obavila detaljnu analizu, a iz tužilaštva se još očekuju detalji nesreće.\nTags: kineski državljanin, poginuo, radnik, zidin\nPrevious Narodna kuhinja u Zaječaru mesečno podeli 20 hiljada kuvanih obroka\nNext Sahranjen patrijarh Irinej


Sektor odbrane u kojem su najbrojnije Oružane snage BiH je apsolutni rekorder po potrošnji među institucijama BiH i raspolažu prosječnim godišnjim budžetom od oko 270 miliona maraka. Najviše novca odlazi na plate i naknade troškova zaposlenih, zbog čega ostaje skroman iznos novca za poboljšanje uslova boravka i ishrane u kasarnama.\nNaknade za smještaj profesionalnih vojnih lica su regulisane odlukom Savjeta ministara BiH iz 2012. godine, a troškovi koji nastaju po tom osnovu su direktno u vezi sa razmještajem lica po lokacijama Oružanih snaga, tako da nisu fiksni na mjesečnom nivou. Pravo na tu mjesečnu naknadu imaju vojna lica pod uslovom da im je mjesto prebivališta udaljeno više od 80 kilometara od mjesta službe u Oružanim snagama ili Ministarstvu odbrane.\n- Približan broj korisnika ove naknade je 3.000 mjesečno, a mjesečna izdvajanja za smještaj profesionalnih vojnih lica u prosjeku su 700.000 KM - kazali su u Ministarstvu odbrane.\nNisu, međutim, odgovorili na pitanja šta je urađeno na racionalizaciji troškova, niti da li trenutno rade na tome. Ignorisali su i pitanje kada bi to pitanje moglo da bude riješeno i koji bi bio najbolji način.\nNa visoke izdatke na osnovu naknada za smještaj ukazali su i revizori, koji su u godišnjem izvještaju o glavnim nalazima za 2016. naglasili da je lani za te namjene potrošeno više od 8,3 miliona. Revizori su utvrdili da Ministarstvo odbrane troši 45 odsto novca svih institucija BiH koje isplaćuju naknadu za smještaj zaposlenih u zemlji i inostranstvu.\n- I Ministarstvo odbrane je ustvrdilo da su ti izdaci visoki i da smještaj vojnih lica u unajmljenim privatnim stanovima nije ekonomično rješenje. Iako je Ministarstvo odbrane više puta proteklih godina preduzimalo aktivnosti s ciljem racionalizacije ovih izdataka, njihov iznos nije značajnije mijenjan. Tokom 2013. godine preduzeli su konkretne aktivnosti da na nekoliko lokacija bude izvršena adaptacija objekata za smještaj, ali su tokom predstudijskih istraživanja utvrđeni određeni problemi - naglasili su revizori.\nKancelarija za reviziju institucija BiH je 2014. godine obavila reviziju učinka o temi "Smještaj aktivnih vojnih lica" koji je usvojio Parlament BiH. Dom naroda Parlamenta BiH je u junu 2015. godine zadužio Ministarstvo odbrane da u roku od 90 dana obavijesti Komisiju za finansije i budžet o planiranim i preduzetim aktivnostima na sprovođenju preporuka.\n- U Ministarstvu odbrane BiH nisu preduzimane značajnije aktivnosti u vezi sa ovim pitanjem. Preporučujemo da što prije bude pristupljeno sistemskom rješavanju tog pitanja s ciljem racionalizacije troškova jer se radi o značajnom novcu koji se isplaćuje - naglasili su revizori.\nRanija revizija učinka je pokazala da potezi Ministarstva odbrane na iznalaženju ekonomičnijeg rješenja nisu bili adekvatni i efikasno sprovedeni. Revizori su tada naglasili da je, iako je Ministarstvo odbrane od 2006. godine preduzimalo aktivnosti s ciljem smanjenja izdataka za smještaj, izostalo jasno i sveobuhvatno opredjeljenje za ekonomičnija rješenja.\n- Aktivnosti Ministarstva odbrane su najčešće završavane jednostavnim analizama bez jasnih i konkretnih opredjeljenja. U nekoliko navrata preduzimali su određene aktivnosti s ciljem da izdaci za smještaj budu smanjeni, ali nijedna nije dovedena do kraja i uglavnom su završavane na analizi stanja i potencijalnih mogućnosti - konstatovali su revizori još prije tri godine.\nMinistarstvo odbrane BiH kreiralo je nacrt akcionog plana za sprovođenje srednjoročnog plana rada od 2018. do 2020. godine. Ključni cilj je, kažu u Ministarstvu odbrane, unapređenje operativne sposobnosti i spremnosti Oružanih snaga BiH i dostizanje međunarodnih standarda.\nObjavio: Pet, 18/08/2017 - 17:01


Večeras kviz i poetsko veče posvećeno Mihailu Ćupoviću – Vila As\nI ove godine se u Čajetini organizuje poetsko veče posvećeno zlatiborskom zavičajnom pesniku, Mihailu Ćupoviću, pod nazivom Sećanje na Ćupa. Ovo pesničko druženje zajednički organizuju biblioteka “Ljubiša R. Đenić”, biblioteka Specijalne bolnice “Čigota” i JP Kulturno – sportski centar Čejetina.\nU prvom delu programa je kviz “Šta znam o Ćupu” za učenike petog i šestog razreda osnovnih škola koji počinje u 17 časova.\nU drugom delu programa koji počinje u 19 časova, pesnici Ljubivoje Ršumović, Dobrica Erić, Slobodan Vučinić, potpredsednik Fondacije “Mihailo Ćupović” Dragan Novaković i glumac Žarko Božanić će govoriti o životu i delu pesnika Mihaila Ćupovića.\nFondaciju “Mihailo Ćupović” je osnovala Narodna biblioteka “Ljubiša R. Đenić” u Čajetini 2005.godine kako bi se trajno očuvala i negovala uspomena na Mihaila Ćupovića. Fondacija “Mihailo Ćupović” je u saradnji sa opštinom Čajetina 2012.godine podigla spomen bistu najboljem zlatiborskom pesniku u Malom parku.


T-Blog - Srbija se nadograđuje: Microsoft Karavan putuje do decembra\nSrbija se nadograđuje: Microsoft Karavan putuje do decembra\nKada je 29. jula ove godine Microsoft objavio dostupnost Windows-a 10, mi u Srbiji smo ga dočekali u „Ušću“. Microsoft Srbija potrudio se da dostojno prikaže važne novosti, pa je mesec dana u Beogradu odgovarao na pitanja i pomagao brojnim namernicima, ali i slučajnim prolaznicima, da urade nadogradnju svojih mašina na Windows 10.\nPosle Beograda, Microsoft karavan svratio je u obižnje Pančevo, a potom je zvaničnu turneju po Srbiji započeo u Boru. Veliko intresovanje, sjajna organizacija domaćina, mediji i blogeri, dočekali su Microsoft kao najrođenijeg. I, gle, zaista se Microsoft tako i ponašao. Ne samo da je doneo neke fine poklone Boranima, već je strpljivo odgovarao na sve što su domaćini imali da pitaju. Posle Bora, usledila je poseta Novom Sadu, potom Subotici, pa Zrenjaninu, Pirotu, a slede Smederevo, Valjevo, Kraujevac, Niš, a čujemo da je Microsoft karavan odlučio da decembar provede i u Podgorici.


RTCG - Radio Televizija Crne Gore - Nacionalni javni servis :: Region :: Rusija tražila zatvaranje kancelarije visokog prestavnika u Bosni\nU SB UN 05. 11. 2019. 20:31 >> 20:31 15\nU SB UN\nRusija tražila zatvaranje kancelarije visokog prestavnika u Bosni\nRusija je danas na sastanku Savjeta bezbjednosti UN tražila zatvaranje kancelarije visokog predstavnika UN u Bosni, čiju aktivnost Moskva smatra pristrasnom.\n"Pozivamo kolege Savjeta bezbjednosti da obnove napore ka zatvaranju kancelarije visokog predstavnika", rekao je ruski ambasador pri UN Vasilij Nebenzja.\nKako navodi Frans pres taj Ruski stav je dosta izolovan u Savjetu bezbjednosti.\nRuski diplomata je rekao da visoki predstavnik treba da poštuje svoj mandat, a da Valentin Incko aktuelni visoki predstavnik nema nadležnost da lobira za integraciju Bosne u evroatlantske organizacije, o čemu se mnogo piše u njegovo posljednjem izveštaju.\nRuski ambasador je takođe kritkovao novu šeficu Misije Organizacije za evropsku bezbjednost i saradnju (OEBS) u Bosni, koja je, kako je rekao, organizovala seminar da propagira ulazak te zemlje u NATO.\nNebenzja je rekao da je "vrlo važno da se strogo poštuju principi Dejtona", sporazuma iz 1995. kojim je završen rat u Bosni, kada su uspostavljena dva entiteta, povezana centralnom vladom.\nSavjet bezbjednosti je na početku sjednice jednoglasno odobrio još jedno produženje na godinu dana evropskih vojnih snaga u BiH Eufor Altea.


Srbija ispunila polovinu EU standarda - Poljoprivredne vesti | Agroklub.rs\nSrbija ispunila polovinu EU standarda\nSrbija je trenutno na pola puta kada je reč o ispunjenju EU standarda u oblasti zaštite životne sredine, zaključeno je na skupu posvećenom upravljanju otpadom koji se održava na Paliću. Učesnici tog skupa saglasni su da je za dalji napredak neophodna promena navika i svesti građana prema otpadu i podrška države reciklažnoj industriji.\nFoto: Ben_Kerickx / Pixabay\nNa savetovanju, posvećenom tretmanu otpada, koje se ovih dana održava na Paliću, rečeno je da je naša zemlja trenutno na pola puta kada je reč o ispunjenju standarda u oblasti zaštite životne sredine neophodnih za članstvo u Evropskoj uniji.\nKako prenosi RTV, gotovo polovina evropskih normi implementirana je u naše zakone. Reciklažna industrija beleži stalni rast, a za ispunjenje preostalih ciljeva, kako je istaknuto na tom skupu, potrebna je promena navika svakog pojedinca, kao i novčana podrška.\nSirovina nastala reciklažom izvozni adut\nKompanija "Jugoimpeks" iz Niša je na ovom savetovanju predstavljenja kao jedan od dobrih primera zatvaranja kruga reciklaže industrijskog otpada. Ta kompanija reciklira preko 1.000 tona starih električnih aparata proizvodeći novu sirovinu, koju plasira na evropsko tržište.\nDirektorka Sektora za upravljanje opasnim otpadom u "Jugoimpeksu" Ljiljana Kostić Despotović, kaže da je za uspešan rad u ovoj oblasti reciklažnim kompanijama uvek neophodna pomoć države i njenih zakonodavnih institucija, kao i podrška nauke koja treba da doprinese inovativnim rešenjima za što efikasnije obavljanje tog veoma odgovornog posla.\nNa skupu koji se održava na Paliću učestvuje preko 300 stručnjaka iz oblasti zaštite životne sredine i upravljanja otpadom. Oni će predstaviti preko 50 radova posvećenih saveremenim dostignućima u tretmanu industrijskog, farmaceutskog i medicinskog otpada.\nGrađani treba da menjaju navike i svest o otpadu\nSrbija se obavezala da će do 2030. godine reciklirati polovinu komunalnog otpada, a da bi tu obavezu ispunila, trenutno se grade i gradiće se u budućnosti regionalne deponije, tako da će svaki građanin naše zemlje morati da menja svoj odnos prema otpadu.\nNačelnica Odeljenja za upravljanje otpadom u Ministarstvu poljoprivrede i zaštite životne sredine, Radmila Šerović ističe da, kada je reč o otpadu, građani treba da nauče da o ovoj temi razmišljaju kao o sirovini koja će biti ponovo iskorišćena procesom reciklaže. Ljudi treba da budu svesni da se otpad može ponovo upotrebiti, ali treba razmišljati i o njegovom korišćenju u procesu dobijanja energije.\nEkologija Otpad Zaštita životne sredine Srbija Evropska unija Subotica Jugoimpeks Radmila Šerović Reciklaža Upravljanje otpadom Ljiljana Kostić Despotović Remondis Medison Miroslav Poznić Ministarstvo poljoprivrede


Covid-19: Položaj nerezidenata i ostalih stranaca u Srbiji za vreme pandemije - Gecić Law\nOtkako je proglašeno vanredno stanje, više od 320.000 državljana Srbije se iz inostranstva vratilo u Republiku Srbiju („RS“). Kako bi se sprečio dalji dolazak ljudi i time bilo kakvo pogoršanje zdravstvene situacije građana u RS, sve granice su od 20. marta 2020. zatvorene za sve putnike, podjednako i srpske i strane državljane. Građani Srbije koji se vraćaju iz inostranstva i koji su ušli u Srbiju pre zatvaranja granica, moraju da ostanu u samoizolaciji 14, odnosno 28 dana, a policija redovno proverava da li poštuje ove mere. Mnogi strani državljani su „zaglavljeni“ u RS zbog zatvaranja aerodroma širom sveta i zabrane ulaska stranaca u države koje okružuju RS, i to će trajati do kraja vanrednog stanja. Status tih stranih državljana koji su ostali u Srbiji ostao je nejasan i pored postojeće regulative, pa je zato Vlada donela posebnu odluku u vezi sa tim pitanjem. Da olakša situaciju strancima.\nPravni okvir u vezi sa strancima\nZakon o strancima („Zakon“) uređuje uslove za ulazak, kretanje, boravak i vraćanje stranaca, kao i nadležnost i poslove organa državne uprave RS, u vezi sa ulaskom, kretanjem, boravkom stranaca na teritoriji RS i njihovim vraćanjem iz RS. U skladu sa zakonom, stranac je svako lice koje nema državljanstvo RS. Međutim, Zakon se ne primenjuje na strance koji su:\npodneli zahtev za dobijanje azila ili kojima je u RS odobren azil ili privremena zaštita;\npo međunarodnom pravu uživaju privilegije i imunitete;\nstekli izbeglički status u smislu Zakona o izbeglicama.\nKada se nalazi u RS i stranac je dužan da prijavi svoje boravište. Prijava boravišta stranca vrši se u dežurnoj službi policijske stanice na čijoj teritoriji je adresa objekta u kome je stranac smešten ili u područnoj policijskoj upravi, organizacionoj jedinici koja obavlja poslove u vezi sa kretanjem i boravkom stranaca. Važno je napomenuti da se boravište može prijaviti i elektronskim putem. Dakle, u skladu sa Zakonom, stranac u RS može boraviti na:\nboravku po osnovu vize za duži boravak;\nprivremenom boravku (do jedne godine);\nKratkotrajni boravak je boravak bez vize do 90 dana u bilo kom periodu od 180 dana računajući od dana prvog ulaska, ukoliko međunarodnim ugovorom nije drugačije određeno, kao i boravak po osnovu vize za kraći boravak.\nBoravak po osnovu vize za duži boravak je odobrenje za ulazak i boravak na teritoriji Republike Srbije u trajanju od 90 do 180 dana strancu kome je u skladu sa viznim režimom za ulazak u RS potrebna viza i koji namerava da u RS podnese zahtev za odobrenje privremenog boravka.\nPrivremeni boravak je dozvola boravka stranog državljanina u RS i može da se odobri strancu koji namerava da boravi u RS duže od 90 dana (do jedne godine, sa mogućnošću produženja za isti period) po nekom od osnova iz člana 40 Zakona (zapošljavanje, školovanje ili učenje srpskog jezika, studiranje, vlasništvo nad nepokretnosti, spajanje porodice, lečenje ili nega i sl.)\nStalni boravak – stalno nastanjenje je dozvola za dugotrajni boravak stranog državljanina u RS. Odobrava se strancu koji ispunjava uslove iz člana 70 Zakona i koji je do dana podnošenja zahteva za stalno nastanjenje u RS boravio neprekidno duže od pet godina na osnovu odobrenja za privremeni boravak.. Zahtev za stalno nastanjenje, podnosi lično stranac na propisanom obrascu nadležnom organu prema mestu gde mu je odobren privremeni boravak u RS. Strancu kome je odobreno stalno nastanjenje izdaje se biometrijska lična karta za strance.\nNezakonit boravak i postupak vraćanja\nStrancu koji nezakonito boravi na teritoriji RS, nadležni organ donosi rešenje o vraćanju i određuje rok za dobrovoljni povratak u kome je dužan da napusti RS. Nadležni organ može produžiti period za dobrovoljni povratak strancu koji iz opravdanih razloga nije napustio RS u roku koji mu je određen, a epidemija korona virusa svakako predstavlja takav razlog.\nVlada RS donela je Odluku o statusu stranih državljana u RS za vreme vanrednog stanja („Odluka“) kojom nastoji da olakša položaj stranaca za vreme trajanja vanrednog stanja. U skladu sa tim, stranci zadržavaju status koji su imali pre proglašenja vanrednog stanja, bez potrebe pribavljanja bilo kakvih novih dokumenata ili produženja postojećih.\nStrancima dat nepromenjen status\nStrani državljani koji su na dan stupanja na snagu Odluke o proglašenju vanrednog stanja, odnosno na dan 15. mart 2020. godine zakonito boravili u RS, po bilo kom od osnova propisanih Zakonom, mogu zakonito ostati u RS za vreme dok je na snazi navedena odluka, odnosno dok traje vanredno stanje, bez obaveze pokretanja postupka za dalje utvrđivanje njihovog statusa.\nVaženje identifikacionih dokumenta\nLična karta za stranca koja je izdata u skladu sa Zakonom, kao i lična karta za tražioca azila i lična karta za lica kome je odobren azil u skladu sa Zakonom o azilu i privremenoj zaštiti („Službeni glasnik PC”, broj 24/18), a kojima je istekao ili istekne rok važenja dok je na snazi Odluka o proglašenju vanrednog stanja, smatraju se važećim dok je navedena odluka na snazi. Za vreme važenja Odluke o proglašenju vanrednog stanja privremeno se, do sticanja uslova za bezbedno uzimanje biometrijskih podataka od stranca, obustavlja postupanje policijskih službenika vezano za propisano uzimanje tih podataka.\nOdluka je stupila na snagu 24. marta 2020. godine.


"Albance boli srpska duša zarobljena u njihovom telu", pravoslavne crkve i dalje na udaru VIDEO - Naši u svetu\n“Albance boli srpska duša zarobljena u njihovom telu”, pravoslavne crkve i dalje na udaru VIDEO\nObjavljeno 03/10/20 u 07:00\nPoslednjih nekoliko meseci, na Kosovu i Metohiji, prisvajanjem srpske kulturne baštine i pisanjem neke nove istorije, bave se i albanski političari, i istoričari i novinari.\n“Negiranje postojanja srpske kulture na Kosovu i Metohiji od strane albanskih istoričara, ali i celokupne javnosti poslednjih meseci sve je glasnije. Cilj nije samo da osvojite jednu teritoriju i da njome ovladate, pokorite jedno stanovništvo i najveći deo oterate i eliminišete, već da nakon toga poništite materijalne i istorijske tragove postojanja tog naroda na određenoj teritoriji”, objašnjava istoričar Dejan Ristić, prenosi “B922.\n“Ovoj tvorevini na Kosovu nedostaje sadržaja. Nedostaje joj kulturni, duhovni i nacionalni sadržaj, to jest državni. Tražeči tu svoj sadržaj Kosovo se okrenulo svojim komšijama Srbima jer shvata da Srbi imaju i kulturni i duhovni i državni sadržaj u svojim svetinjama i to je tako od trenutka od kada je ova država konstituisana na Kosovu.Osnovni problem Albanaca je to što su izgubili sadržaj i što je, kako kaže jedan stranac, srpska duša zarobljena u njihovom telu“, kaže književnik i novinar Živojin Rakočević.\nKompletan prostor, a u njemu kompletne kulturne i državne tačke na Kosovu i Metohiji su, dodaje on, konstitutivni element našeg kulturnog, duhovnog i državnog trajanja.\n“To je suština kojom mi prepoznajemo sebe u istoriji. Dečani su srpski Notrdam, Bogorodica Ljeviška je srpska Sikstinska kapela, Patrijaršija je Sen Deni. Mi nemamo drugo i važnije objašnjenje sebe od toga šta imamo na Kosovu”.\nObjekti srpske pravoslavne crkve prvi su na udaru. Posle paljenja preko 150 crkava i manastira i uništenja neprocenjivog blaga, ne samo srpske već i evropske istorije, sada albanski istoričari tvrde da one i nisu srpske.\nPrekrajanje istorije i negiranje svega što je srpsko na Kosovu i Metohiji razlog je za zabrinutost, ali i za znatno oštriju reakciju kako struke tako i politike. Zarad ostanka i opstanka, ali i povratka prognanih Srba sa ovih prostora.\nAlbanciDejan RistićKosovo i MetohijaSrbi\nTramp prevezen u bolnicu, poznato u kakvom je stanju\nRaspolaže sa 70.000 naslova: Virtuelna biblioteka u Beču slavi deset godina postojanja\nSRBI uhapšeni u NEMAČKOJ: Krijumčarili ljude ali i maltezere! (FOTO)\nSRBI smislili FORU: Ovo je “novi put” za ulazak u SRBIJU bez PCR testa!\nSrbi masovno ovih dana pakuju kofere i ODLAZE OVDE\nGrčka objavila plan POSTUPNOG OTVARANJA: Evo kada ćemo moći na MORE!


Ovako rastu srećna deca - Portal Moj pedijatar\nAli, “tajna” dobrog roditeljstva ke vrlo jednostavna: posvetite se deci, ali ih i naučite pravim vrednostima i ne zaboravite najvažnije: deca rade ono što vide da vi radite, ne ono što im kažete da bi trebalo da rade.\n“Hafington post” donosi nekoliko obrazaca ponašanja za koje je nauka dokazala da pozitivno utiču na razvoj i odrastanje dece.\nKad se igrate – igrajte se, bez mobilnog\nČak i ako nemate sluha – pevajte. Istraživanja su pokazala da pevanje deci u ranom detinjstvu značajno utiče na bliskost roditelja i dece, a sasvim malu decu pevušenje će vrlo brzo i smiriti ako su uznemirena i nervozna. Uz to, deca koja odrastaju uz čitanje i pevanje, uz toplinu maminog glasa rastu u ljude koji će imati puno samopouzdanja.\ndecadetinjstvointeligencija emocionalna rešavanje problema vaspitavanje roditeljstvo deca srećna deca roditeljisrećna deca


Zvezda dočekuje Proleter, Bačka gosti Čuku, Spartak u Nišu - SPORTSKI ŽURNAL\nPrvi meč 24. kola Super lige igra se danas od 13.00 u Inđiji gde istoimena ekipa dočekuje ekipu Partizana\nUtakmicama 24. kola danas se nastavlja takmičenje u fudbalskoj Super ligi Srbije - Partizan gostuje Indiji, dok će Crvena zvezda u nedelju dočekati Proleter.\nPrvi meč 24. kola Super lige igra se danas od 13.00 u Inđiji gde istoimena ekipa dočekuje ekipu Partizana.\nInđija trenutno zauzima 17. poziciju na tabeli sa 22 boda. Partizan, koji je u pobedničkoj seriji, drugi je na tabeli domaćeg šampionata sa 56 bodova.\nPrethodni duel ovih rivala, odigran u prvom delu sezone u Beogradu, završen je ubedljivim trijumfom Partizana - 5:0.\nVojvodina će danas od 15.30 na svom stadionu dočekati kruševački Napredak. Novosađanima su bodovi važni u borbi za visok plasman, dok se Napredak bori za opstanak, pa tako treba očekivati zanimljivu utakmicu.\nEkipa sa "Karađorđa" na svom kontu ima 47 bodova i treća je na tabeli, dok je Napredak na 16. mestu sa 22 osvojena boda.\nU subotu od 14.00 na programu su četiri utakmice - osmoplasirani Radnički iz Niša dočekuje šestoplasirani Spartak, četvoroplasirani Čukarički gostuje Bačkoj, Novi Pazar će ugostiti Mačvu, a Radnik ekipu Javora.\nOd 16.05 u subotu igraće se još tri meča - TSC će gostovati Metalcu, Rad dočekuje Mladost, a Zlatibor fudbalere Voždovca.\nPoslednji meč 24. kola igra se u nedelju od 17.00 kada će lider šampiona, ekipa Crvene zvezde dočekati Proleter.\nCrveno-beli u ovaj meč ulaze posle remija u Milanu i eliminacije iz Lige Evrope, pa će Proleter svakako pokušati da iskoristi umor ekipe Dejana Stankovića.\nZvezda je, uz jedan odložen meč, prva na tabeli sa 62 boda, dok je Proleter sa 36 osvojenih bodova trenutno sedmi.\nPrethodni duel ovih rivala, odigran u prvom delu sezone u Novom Sadu, završen je minimalnom pobedom Crvene zvezde.\nSemafor 24. kola Super lige Srbije:\nInđija - Partizan (13.00)\nVojvodina - Napredak (15.30)\nBačka - Čukarički (14.00)\nNovi Pazar - Mačva (14.00)\nRadnički Niš - Spartak (14.00)\nRadnik - Javor (14.00)\nCrvena zvezda - Proleter (17.00)


Bećirović: Uznemiruju nas neistine o ratu u BiH - Klix.ba\nBećirović: Uznemiruju nas neistine o ratu u BiH\n8.9.2011. u 15:45\nPredsjedavajući Predstavničkog doma Parlamentarne skupštine Bosne i Hercegovine Denis Bećirović uputio je otvoreno pismo predsjedniku Parlamenta Kraljevine Švedske Peruu Westerbergu.\n"Gospodine predsjedniče, Veoma su nas uznemirile neistine iznesene o ratnim dešavanjima u Bosni i Hercegovini u dokumentarnom filmu koji je prikazan na prvom programu švedske državne televizije SVT kao i najava novih priloga koji minimiziraju genocid počinjen nad Bošnjacima u Srebrenici i najveće stradanje civila na evropskom tlu od 1945. godine do danas", navodi se u pismu.\nNažalost, dodaje se, zlonamjernim autorima ništa ne predstavlja činjenica da je genocid dokazan i na Međunarodnom sudu pravde u Hagu.\nBećirović u pismu podsjeća da je Evropski parlament, uz podršku svih političkih grupacija, 15. januara 2009. godine usvojio Rezoluciju o Srebrenici i proglasio 11. juli Danom sjećanja na jedini genocid počinjen u Evropi nakon Drugog svjetskog rata.\n„Stoga mi dozvolite da primijetim da je očita namjera ovog filma plasiranje neistina i negiranje presuđenog zločina genocida koji se desio u zaštićenim zonama UN-a na teritoriji Bosne i Hercegovine. Time se, ujedno, tendenciozno pokušava prekrojiti jedan od najtragičnijih dijelova bosanskohercegovačke i novije evropske historije“, navodi se u pismu.\nDodaje se da posljedice emitiranja filmova koji negiraju međunarodno utvrđene činjenice i sve ono što se desilo na prostorima Bosne i Hercegovine za vrijeme ratnih zbivanja za žrtve genocida su posebno teške i bolne.\n„Mnogi od njih su svoja stalna prebivališta i šansu da izgrade novu i bolju budućnost pronašli u Kraljevini Švedskoj i zahvalni su što ih je Vaša zemlja zbrinula i omogućila im da postanu punopravni građani.\nIako su naviknuti na povremene pokušaje negiranja gnusnih zločina i genocida, zaprepašteni su činjenicom da se to pokušava činiti i putem nacionalnog švedskog TV kanala.\nPoštovani predsjedniče, apeliram na Vas da zajedno s demokratskim i progresivnim snagama Vaše zemlje onemogućite raspirivanje i širenje neistina o stradanjima Bosanaca i Hercegovaca", navodi se u Bećirovićevom pismu, prenosi Sektor za odnose s javnošću PSBiH.\nNjemačka: U udesu autobusa iz BiH poginuo vozač\n08.09.2011. u 15:46


Oslobodite se i budite glasniji u krevetu – poručuju žene — Wannabe Man\nOslobodite se i budite glasniji u krevetu – poručuju žene\nUzdasi i glasovi koji prate uživanje – uzbuđuju. Muškarac koji spontano ispušta glasove, može da podstakne partnerku onako kako nije očekivao i da podigne zajedničko uživanje na viši nivo. Jer, kao što se vama dopada da čujete ženu kako uzdiše i stenje, tako se i ženama sviđa da čuju kako se muškarcu otimaju zvuci uživanja.\nUobičajena je situacija da se zapravo suzdržavate i trudite da budete tihi, jer vas samo jedan zid deli od roditeljske sobe, ili od komšije i osim što ne želite da neko “učestvuje” u vašim privatnim trenucima, ne želite ni da bilo koga uznemiravate. Zato su dragoceni trenuci kad vam je stan prazan, pa možete da se seksate u bilo kojoj prostoriji i u bilo koje doba dana, možete da pustite muziku glasno, kako bi prikrila vaše zvuke, ili možete da odete na neko pusto mesto u prirodi i da se slobodno osećate i ponašate kao životinje.\nTo što možete jedno sa drugim toliko da se opustite, da se prepustite i da se ne kontrolišete i ne suzdržavate, ukazuje na nivo prisnosti i poverenja koji ste postigli. Možda vi ne razmišljate o tome i ne primećujete to, ali ženama je to važno i one to itekako vrednuju – zato im glasovi uživanja i zadovoljstva koje muškarac ispušta za vreme seksa, govore mnogo više od toga da on prosto uživa. Govore im da je on slobodan sa njom i oseća se nesputano, jer ima poverenja i jer se sa njom oseća potpuno komotno.\nKljučne reči Brankica Miloševićdevojkefantazijeflertmagazin za muškarcemuški magazinOslobodite se i budite glasniji u krevetu – poručuju ženeWannabe Man


Privrednici u raljama zakona - Bizlife.rs\nPrivrednici u raljama zakona\n10:37 Beograd, 05/10/2017\nNajvažniji razlog zbog kojeg se privrednici odlučuju da krše zakone i propise je njihov utisak da zakoni ne važe jednako za sve, zaključak je studije “Analiza činilaca zakonitog i nezakonitog poslovanja” koju je Ju-Es ejd radio u okviru projekta Unapređenja poslovnog okruženja.\n“Ako nema percepcije pravednosti, dolazi do urušavanja ličnih moralnih normi”, rekla je psihološkinja Jelena Pavlović na predstavljanju ove studije, prenosi list Danas.\nPrema njenim rečima u jednoj studiji OECD-a koja je pravila uporednu analizu odnosa prema poreskoj regulativi 55 zemalja, Srbija se izdvojila kao zemlja u kojoj postoji “ekstremno nepovoljno poštovanje poreske regulative”.\nPrema anketi koja je sprovedena sa privrednicima na pitanje zašto ne poštuju propise najčešći odgovori su nepredvidivost regulative, neefikasnost administrativnih procedura i nepotrebno trošenje resursa. Takođe, kao jedan od faktora pojavila se “kratka tradicija u poštovanju pravila i propisa”.\nNa pitanje kako doživljavaju inspekcije, privrednici su prvo naveli strah od kazne, ali i iznudu u smislu da inspekcije služe kao produžena ruka vlasti za punjenje budžeta.\nDržavni sekretar u Ministarstvu državne uprave i lokalne samouprave Zoran Kasalović naveo je da je u prvih sedam meseci ove godine inspektorat za rad zatekao 13.716 radnika na crno od čega je 1212.861 nakon toga zaposlen za stalno. Od avgusta 2015. godine kada je donesen zakon o inspekcijskom nadzoru je, prema njegovim rečima, kontrolisano više od 8.000 neprijavljenih radnji, a rezultat je da je polovina od njih prijavila firme.\nzakoni Propisi privredenici\nNova Wizz fondacija i novi izgled aviona\nVrednost im raste, a planiraju 6.000 otkaza\nŽeleznica radnicima duguje milion evra\nReferentna kamata ostaje 3 odsto\nAGROKOR: Ramljak “nadzire” i posle ostavke


“Osmijeh” za vozače koji poštuju ograničenja - Glas Srpske\n“Osmijeh” za vozače koji poštuju ograničenja\nLjiljana Aleksić 12.09.2019 15:56\nBijeljina - Vozače na magistralnom putu u blizini osnovne škole u Dvorovima kod Bijeljine od juče o brzini obavještava elektronski saobraćajni znak, koji “poklanja osmijeh” svima koji se pridržavaju propisanog ograničenja.\nNa tom dijelu puta ograničenje je 30 kilometara na čas, a na nesvakidašnjem znaku se pojavljuje popularni zeleni smajli svaki put kada se ograničenje poštuje, dok crveni upozorava vozače da uspore.\nZnak su juče u rad pustili gradonačelnik Bijeljine Mićo Mićić i direktor Agencije za bezbjednost saobraćaja RS Milija Radović.\n- Cilj je povećanje bezbjednosti saobraćaja u Dvorovima, jer su djeca najbitnija. Ovdje se događalo dosta saobraćajnih nesreća, nažalost i sa tragičnim ishodom, jer je ova saobraćajnica, koja vodi ka graničnom prelazu Rača, veoma frekventna. Veoma često vozači ne poštuju saobraćajne propise - rekao je Radović.\nPostavljanje znaka koštalo je 40.000 maraka. Polovinu sredstava je obezbijedila Agencija za bezbjednost saobraćaja, a ostatak grad Bijeljina. Mićić je istakao da Gradska uprava brine o bezbjednosti saobraćaja, pozvavši vozače da poštuju znakove.\nPredstavnici Agencije za bezbjednost saobraćaja i Policijske uprave Bijeljina juče su održali predavanje đacima OŠ “Dvorovi” o bezbjednosti u saobraćaju.\nVažna uloga crkve u očuvanju zdravih vrijednosti\n25. 01. 2020 21:03\nDragutin Rodić novi predsjednik Gradske organizacije DNS Prijedor\n25. 01. 2020 17:07\n25. 01. 2020 14:52\nOtvoreni “Dani Banja Vrućice”\n25. 01. 2020 14:49\nRogatičanin Radenko Babić na putu humanosti od srednjoškolskih dana\n25. 01. 2020 10:45\nDjela “ekselencije fotografije” pred Bijeljincima\n25. 01. 2020 10:42\nKnjiga o patrijarhu Pavlu - autentično svjedočanstvo o životu svetog čovjeka\n24. 01. 2020 23:15\nIzgrađena garaža u vrijednosti 100.000 KM u Kotor Varošu\n24. 01. 2020 10:16\nIstočni dio srpske lani plasirano 48,3 miliona KM\n24. 01. 2020 09:58\nRogatički srednjoškolci se družili sa mališanima\n24. 01. 2020 09:05\nNaredna "Zima u Istočnom Novom Sarajevu" biće još sadržajnija i atraktivnija\n23. 01. 2020 17:36\n23. 01. 2020 13:32\nU Tolisi počeo 18. turnir u prstenu\n23. 01. 2020 10:23\nPripreme za najveće muzičko takmičenje: Audicije za “Ritam Evrope” iduće sedmice\n23. 01. 2020 08:40\nPomoć mališanima iz Srpca stiže sa svih strana\n22. 01. 2020 18:30\nU subotu peti "Festival koba(j)sice" u Bosanskom Petrovcu\n22. 01. 2020 13:29


Kanadska avio kompanija integriše blokčein platformu za putovanja\nBTC $64.419 +2,63%\nETH $3.943 +2,99%\nXRP $1,12 +2,31%\nBCH $623 +1,60%\nEOS $4,56 +1,44%\nDOGE $0,25 -0,26%\nAir Canada je objavila nameru da učestvuje na blokčein platformi za distribuciju proizvoda za avio putovanje iz blokčein startapa Winding Tree.\nNajveća kanadska aviokompanija “Air Canada” najavila je svoje učešće na platformi za putovanja na bazi blokčeina razvijenoj od strane švajcarskog blokčein startapa “Winding Tree”, prema saopštenju objavljenom 24. oktobra.\nKanadska avio kompanija osnovana je 1937. godine i omogućava transport putnika i tereta. “Air Canada” je prevozila oko 48 miliona putnika, sa povećanjem od 7,3% u odnosu na 2016. godinu prema godišnjem izveštaju kompanije od 2017. godine.\nKanadska avio kompanija je potpisala ugovor o namerama da učestvuje na decentralizovanoj platformi koju je razvio blokčein putni ekoistem “Winding Tree”. Kroz integraciju nove blokčein platforme, komapnije nastoje da poboljšaju distribuciju i prodaju avio karata i omoguće pristup zalihama direktno od dobavljača. Kejt Valis, direktorka globalne distribucije proizvoda za Air Canada, govori:\n“Kanadska avio kompanija priznaje važnost korišćenja ove tehnologije nove generacije. Planiramo da direktno povežemo API Air Canada-e sa blokčein platformom Winding Tree, i omogućimo korisnicima da lakše pristupe sadržaju direktno iz izvora.”\nAvio kompanije širom sveta postepeno integrišu blokčein tehnologiju, kako za poboljšanje iskustva putnika tako i za unapređenje lanca snabdevanja i logistike. Ovog meseca, evropska avio kompanija Air France je takođe sarađivala sa Winding Tree kako bi smanjila troškove za klijente kompanije odbacujući posrednike.\nAvio kompanija Francuske, kako se navodi, nada se da će blokčein obezbediti “povoljniju turistički ponudu za kupce koja je profitabilnija za dobavljače, posebno smanjivanjem broja posrednika”.\nU avgustu, australijska avio kompanija iz Brizbejna sklopila je ugovor sa kompanijom za plaćanje digitalnim valutama “TravelbyBit” da bi pokrenula “prvi aerodrom u svetu koji prihvata digitalne valute” takođe je i implementirala blokčein “point-of-sale” sistem u regionalnim turističkim gradovima.


Sertić: Preduzetnici se ne rađaju već stvaraju\nMinistar privrede Srbije Željko Sertić izjavio je se planira uvođenje preduzetništva kao predmeta u srednje škole i istakao da će država maksimalno među mladima podržati razvoj preduzetništva.\n“Razvoj preduzetništva je jedan od najvažnijih stubova privredne strategije Srbije. Preduzetnici se ne rađaju, već stvaraju i zato će država maksimalno da podrži razvoj preduzetništva kod mladih jer su sve države koje su investirale u takve programe za mlade, imale uspešnu budućnost”, rekao je on na Nacionalnom takmičenju najboljih učeničkih kompanija.\n“Vi ste ta generacija koja će za 10 godina da kreira budućnost ove zemlje i da rukovodi preduzećima. Zato je važno da radite na sebi, usavršavate znanja i učestvujete u programima i takmičenjima” poručio je Sertić učesncima Nacionalnog takmičenja najboljih učeničkih kompanija.\nNacionalno takmičenje najboljih učeničkih kompanija, u kojem učestvuje škole iz svih krajeva Srbije, održava se danas, a popodne će biti proglašeni pobednici koji će Srbiju predstavljati na evropskom takmičenju, jula u Berlinu.\nSertić: Rešenje za neka od 10 preduzeća već u januaru\nHipokrat, grčki lekar, otac medicine\t(460–377. p. n. e.)


Zanimljivosti dana : Za 60 dana lenčarenja u krevetu 16.000 evra!\nInstitutu za svemirsku medicinu i fiziologiju iz Tuluza u Francuskoj, potrebni su dobrovoljci koji bi 60 dana neprekidno ležali u krevetu ne radeći ništa osim....\nobavljanja fizioloških potreba i za to lenčarenje će biti plaćeni čak 16.000 evra.\nIdealni kandidati za ovaj "lenčarenje u krevetu" moraju biti fizički spremni muškarci stari između 24 i 45 godina koji ne puše, nemaju alergije i imaju maksimalni indeks telesne mase između 22 i 27.\nU studiji francuskog instituta za svemirsku medicinu i fiziologiju (MEDES) iz Tuluza, koja se bavi efektima mikrogravitacije na telo astronauta, ima mesta za 24 muškarca. Od njih se očekuje da jedu, piju, kupaju se i obavljaju fiziološke potrebe u krevetu.\n"Pravilo je da svakog trenutka najmanje jedno rame mora biti u kontaktu sa krevetom ili okvirom", kaže koordinator eksperimenta doktor Arno Bek i dodaje da je ideja studije da reprodukuje bestežinsko stanje na Međunarodnoj svemirskoj stanici.\nOn je rekao i da će, kao i astronauti u svemiru, i učesnici eksperimenta patiti od gubitka mišića u donjem delu tela, opadanja gustine kostiju i poteškoća u stajanju, što je negativna strana ležanja u krevetu to jeste ovog zanimljivog posla\nU Laosu oko 400 km severoistočno od glavnog grada Vijentijana nalazi…


Od tada je, međutim, korisnost ruske pomoći dovedena u pitanje, jer su italijanski uzbunjivači rekli da zalihe nisu prikladne za lokalne potrebe. Na primer, u pošiljkama su navodno nedostajali respiratori i ostali vitalni aparati za pomoć pri disanju.\nPored medicinske opreme, Rusija je slala u Italiju vojne medicinske brigade i osoblje, uključujući virusologe. Ovo je predstavljalo priliku vlastima da steknu iskustvo iz prve ruke o tome kako da spreče širenje korona virusa.\n"Ofanziva šarma" Moskve nastavljena je 1. aprila nakon što su se američki predsednik Donald Tramp i njegov ruski kolega Vladimir Putin telefonom dogovorili da Rusija pošalje vojne avione u Sjedinjene Države.\nU tim teretima se nalazila medicinska oprema i, što je najvažnije, respiratori, kao i maske za zdravstvene radnike i radnike na liniji fronta.\nMeđutim, kako piše "Moskov tajms", ruska pomoć je čisto geopolitička. U slučaju Italije, ona naglašava nepostojanje evropske solidarnosti u borbi protiv pandemije. Što se tiče SAD, ruska pomoć čini da Vašington izgleda slabo i nesposobno za suočavanje sa krizom - pogotovo jer sanitetski materijal nije doniran, već nabavljen od ruske kompanije koja je pod američkim sankcijama i povezan sa vojnom industrijom.\nSve su to simboli koje zvaniči Kremlj ističe i kod kuće. Jednako je pojačan narativ da, dok se svet muči u borbi protiv koronav virusa, dobrodušni Kremlj žrtvuje preko potrebnu medicinsku opremu koja bi se inače mogla koristiti za spas ruskih građana.\nSituaciju usložnjava i činjenica da je Moskva u obe zemlje poslala vojne, a ne civilne, transportne avione. Kremlj, koji je pod međunarodnim sankcijamam od 2014. godine zbog aneksije Krima i agresije na Ukrajinu, želi da pokaže da takođe može da koristi svoju vojsku za „dobro“.\nRuska medicinska pomoć mogla bi da se tumači kao akt nesebične međunarodne solidarnosti da je Moskva sličnu pomoć poslala i u Španiju koja je u približno teškoj situaciji kao Italija.\nZapravo, radi se o korisnoj PR operaciji čiji je cilj iznuđivanje neposrednih i budućih ustupka od Zapada. Ruski pokloni uvek dolaze sa cenom. To postavlja pitanje: Šta Moskva zaista traži?\nJedna od želja bi mogla da bude recipročna pomoć Zapada kada Rusija doživi svoju najgoru fazu virusa u narednim nedeljama.\nJedan nagoveštaj toga kako Rusija želi da iskoristi situaciju jeste apel predsednika Putina tokom samita G20 da se zamrznu, ako ne i ukinu, međunarodne sankcije kompanijama koje snabdevaju „osnovnom robom“ tokom trajanja pandemije. S tim u vezi, Putinov poziv na humanitarne mere pomaže Kremlju da ispita slabosti u vezi sa obnavljanjem evropskih ekonomskih sankcija.\nAR PUTINU IZ RIMA "80 odsto pomoći koju je Rusija poslala Italiji je BESKORISNO"\nProšlog decembra sankcije EU produžene su do kraja jula 2020. Korišćnje Rima kao "trojanskog konja" u Briselu je, dakle, dvostruka prilika. Zemlju guši pandemija, a italijanske vlasti generalno su naklonjene Kremlju.\nTeže je razabrati šta Putin želi da odmah postigne sa Vašingtonom. Lično obraćanje Trampu već se pokazalo rizičnom strategijom, a Moskva ne može mnogo da se nada kada je u pitanju ukidanje američkih ekonomskih sankcija. Trenutno odbijanje Vašingtona da ublaži pritisak sankcija na Iran tokom pandemije oštro je podsećanje na to.\nU svetu gde vlada korona virus, u kojem je međunarodna medicinska pomoć ispolitizovana, ruske vlasti su drugi deo problema, a ne rešenje.\nA ima dosta meta na koje Kremlj može da baci oko i da ih iskoristi pomoću svog programa „pandemijske eksploatacije“, posebno na Balkanu i u regionu Crnog mora.\nOstaje da se vidi koliko će ofanziva Kremlja biti efektivna, šta će Moskva zaista dobiti zauzvrat i da li će joj se možda sve na kraju obiti o glavu.


Amerika: 20 godina posle terorističkog napada\nMarina Tucakoviću je ovom pevaču poklonila svoje najlepše stihove, ali on je ostavio zbog mlađih devojaka\nTanjug 11. septembra 2021. 06:09\nNJUJORK – Amerika danas obeležava 20 godina od terorističkog napada pripadnika Al Kaide na kule „bliznakinje“ u Njujorku i na zgradu Pentagona, u kojem je poginulo gotovo 3.000 ljudi, dok je više od 25.000 civila povređeno.\n„Naš rat protiv terorizma počinje sa Al Kaidom, ali se tamo ne završava. Neće se završiti dok svaka teroristička grupa na svetu ne bude pronađena, zaustavljena i pobeđena“, rekao je tada američkipredsednik Džordž rekao je Buš.\nPatriotski zakon usvojen je samo šest nedelja nakon tog 11. septembra, dok su se kongrresmeni trudili da poprave obaveštajne propuste koji su poznatim teroristima omogučhili da uđu u Sjedinjene Države i izvrše najsmrtonosniju zaveru u američkoj istoriji.\nObe „kule bliznakinje“ sa po 110 spratova srušile su se za manje od dva sata, što je dovelo i do značajnog oštećenja okolnih zgrada.\nPucnjava u srednjoj školi u Virdžiniji, ranjene dve osobe\nUN: Ohrabruju izjave svetskih lidera o pomoći zemljama u…\nSAD: Od novembre moguć ulazak stranih revakcinisanih putnika\nPucnjava u srednjoj školi u Virdžiniji, đaci se evakuišu\nGrčka lekarima nudi buster dozu vakcine, ali nije obavezna


Mladim generacija životni prioritet su putovanja - Nova ekonomija\nMladim generacija životni prioritet s...\nMladim generacija životni prioritet su putovanja\nKako je težnja za sticanjem svoje imovine današnjim generacijama daleka tema, tako se putovanje našlo prvo na listi prioriteta milenijalaca.\nViše od polovine milenijalaca u Britaniji (55 odsto) ocenilo je putovanje kao životni prioritet, a ne kupovinu kuće (42 odsto), dok je kupovinu automobila navelio njih 32 odsto, a isplatu dugova 44 odsto, navodi nova studija.\nMilenijalci će radije potrošiti novac na iskustvo putovanjam, nego na statusni simbol, kako su pokazali rezultati studije koji je sproveo sajt "Airbnb", za izveštaj "Kako putujemo".\nU izveštaju su tursiti podeljeni na četiri grupe: one koji znaju šta ih očekuje na odmoru, koji uvek biraju popularne destinacije i znamenitosti, oni koji se stope sa lokalnim stanovništvom, divlje avanturiste koji su uvek u potrazi za neobičnim destinacijama i one koji su u potrazi za adrenalinom.\nVećina milenijalaca se identifikuju kao avantguristi, koji sami sebi pronalaze uzbudljive lokacije, pre nego što će da se obrate nekoj agenciji za turu.\nTakođe, ima i dosta onih koji vole da se stope se lokalcima, a dobra hrana je ocenjena kao najvažnije iskustvo.\n"Danas status proizilazi iz upućenosti, iz iskustava i deljenja istih na društvenim mrežama sa prijateljima koji nikada nisu doživeli to. To se naziva ekonomija deljenja, ali je bolje nazvati je ekonomijom pristupa. Milenijalci ne žele imovinu o kojoj moraju da brinu i koja će ih ograničavati", rekao je Čip Konli iz "Airbnb".\n"Ne samo da su ti digitalni nomadi udubljeni u sve to, već su počeli od putovanja da prave posao od kojeg mogu i da zarađuju. Samo uključe kameru i slikaju se", zaključio je Konli.\nAustralijske arhitekte besplatno pomažu građanima kojima su iz...\n19.01.2020. u 09:29\nKako “tezgarenje“ poboljšava mentalno zdravlje ...


Lešnjak: "U plej-ofu je svaki bod bitan" - Sportske.net\nLešnjak: "U plej-ofu je svaki bod bitan"\nTrener fudbalera Čukaričkog Milan Lešnjak rekao je da je u plej-ofu Superlige najbitnije da se ne gube bodovi, jer, kako je ocenio, svaki bod ima veliku važnost.\nMatijašević: "Ključan prvi meč u plej-ofu"Lešnjak: "Osvojili smo važne bodove"Superliga - Tabela i raspored pred početak plej-ofaLešnjak: "Ne zavaravamo se pobedničkim nizom"Derbi definitivno na "Marakani", poznati i svi učesnici plej-ofa!\nUoči početka plej-ofa domaćeg šampionata strateg Čukaričkog Milan Lešnjak ocenio je da će se u sedam kola voditi bitka za svaki bod.\n"Svi bodovi su jako bitni. Sedam utakmica nam predstoji i svi bodovi su nam jako bitni, ima sedam utakmica, 21 bod je u opticaju. To je dosta bodova i dosta utakmica. Najbitnije je ne gubiti bodove, jer svaki bod ima težinu na kraju kada se podvuče crta", rekao je Lešnjak novinarima na Banovom brdu.\nČukarički posle podele bodova plej-of Superlige počinje sa 27 bodova, koliko ima i drugoplasirani Partizan. Tim s Banovog brda dočekaće sutra Borac u prvom kolu plej-ofa, a Lešnjak je ocenio da je novi format takmičenja učinio prvenstvo interesantnijim.\n"Borac ima i Kup u kom učestvuje i ima velikih izgleda da uđe u finale. Pobeda u tom meču nam je jako bitna, a siguran sam da tako i oni razmišljaju. Sigurno će biti utakmica, kao i narednih šest u plej-ofu, bez obzira da li igramo kod kuće ili na strani", rekao je Lešnjak.\nOn je kazao da je Borac, koji je drugi deo prvenstva završio na četvrtom mestu sa četiri boda manje od Čukaričkog, najprijatnije iznenadjenje Superlige.\n"Borac je ekipa koja u kontinuitetu igra dobro, bez obzira na tri promene trenera. Od samog starta, pa do dan danas su beležili dobre rezultate. Sigurno je da Borac ima dosta dobrih i kvalitetnih igrača. Bitno je istaći da su kompaktni i disciplinovani i zasigurno će biti jedan težak meč", kazao je Lešnjak.\nČukarički je vezao četiri pobede s ukupnom gol razlikom 8:1, a Lešnjak je rekao da ekipa ne razmišlja o tome, već da je koncentrisana na svaki naredni meč.\nFudbaler Čukaričkog Erhan Mašović kazao je da je ekipa izuzetno motivisana da nastavi seriju pobeda.\n"Očekuje nas jedan veoma težak meč. Protivnik je veoma disciplinovana ekipa. Neće nam biti lako, ali dovoljno smo motivisani i spremni da odigramo 90 minuta u kojima ćemo da pružimo svoj maksimum", rekao je Mašović.\nUtakmica 31. kola Superlige Srbije između Čukaričkog i Borca igraće se u petak na Banovom brdu od 18.00.


Datum početka 23.05.2013.Strategije\nStrategija razvoja opštine Zubin Potok 2013-2017\nU martu 2013. godine, InTER je angažovan od strane organizacije Kosovo Relief Committee za realizaciju aktivnosti u cilju izrade Strategije razvoja opštine Zubin Potok 2013-2017. Projekat je realizovan u okviru Projekta podrške preduzetničkoj inicijativi (Entrepreneurship Initiative Support Project), koji je finansirala Evropska unija u okviru EURED šeme dodele bespovratnih sredstava. Strateško planiranje sprovedeno je kroz participativni pristup, gde su akteri iz javnog i privatnog sektora (uključujući i organizacije iz civilnog sektora) radili zajedno na definisanju zajedničke vizije, razvojnih prioriteta, ciljeva i mera. Kao rezultat, izrađen je Razvojni plan za Opštinu Zubin Potok i dat Skupštini Opštine na usvajanje.\nDatum početka 23.05.2013.Evaluacije\nFinalna evaluacija "Priroda za budućnost" IPA 2007 - 2013\nNezavisni evaluacioni izvještaj izraden od strane CEED Consulting-a i InTER-a.\nDatum početka 21.04.2013.Strategije\nStrategija razvoja privatnog sektora Opštine Zubin Potok 2013 - 2017\nStrategija razvoja privatnog sektora, malih i srednjih preduzeća i preduzetništva u opštini Zubin Potok predstavlja dokument koji je razvijen u okviru projekta „Nove poslovne mogućnosti“ koji realizuje Kosovo Relief Committee, a finansiran je u okviru DFID programa. Tehničku podršku u izradi strategije je pružio Institut za teritorijalni ekonomski razvoj (InTER).\nDatum početka 21.03.2013.Izveštaji\nTeritorijalna kohezija: definicija koncepta i uticaja na teritorijalnu saradnju\nOvo je treći u seriji izveštaja koji je izrađen u okviru SeeNet programa, a izradila ga je istraživačka mreža u koordinaciji organizacije CeSPI (Italija). Istraživačku mrežu čine sedam organizacija iz Jugoistočne Evrope, ukljuučujući i InTER. Svakom istraživačkom institutu dodeljena je jedna teritorija, a InTER sprovodi istraživanja na teritoriji Vojvodine. Izveštaj je objavljen u januaru 2012. godine


Odalović: Nastavak pretrage na lokaciji kod Štavlja 10. maja - Medija centar\n„Više nemamo nijedan konkretan zahtev Prištine na koji nismo odgovorili, a na svaki zahtev ćemo postupiti odgovorno i hitno jer smatramo da ovo nisu stvari koje treba da se odlažu zbog prvenstveno uznemirenosti porodica koje očekuju od nas da se odgovorno ponašamo“, kazao je Odalović za Tanjug.\nOn je to rekao komentarišući kritike prištinske Komisije za nestala lica u vezi dinamike pretraživanja lokacija na kojima se potencijalno nalaze nestali iz oružanih sukoba na Kosovu.\n„Mi smo, čim su se vremenski uslovi stvorili, prema ranije najavljenoj aktivnosti, obavestili prištinsku delegaciju, Eulex, Međunarodni komitet Crvenog krsta, da ćemo za juče biti na lokaciji i početi pretragu lokacije tako da se to juče i desilo. Nas petnaestak je juče bilo na lokaciji, počela je priprema, odnosno čišćenje terena se od juče intenzivno radi i mi ćemo, kako je prištinska strana predložila, 10. maja nastaviti pretragu na lokaciji“, kazao je Odalović.\n„Želimo da se odgovorno odnosimo prema ovom osetljivom pitanju. Svaka informacija koja dođe od prištinske strane, koja je iole konkretna, biće u saradnji sa njima proverena odmah, kao što smo postupili i kada smo dobili informaciju za Štavalj. Očekujemo da se i prištinska strana ponaša isto tako jer naši zahtevi godinama stoje i nisu u proceduri“, naveo je Odalović.\nKomentarišući kritike predsednik Komisije Vlade Kosova za nestala lica Andina Hotija koji je kritikovao to što se u nekim slučajevima čeka i do godinu i po dana na odgovor u vezi dobijanja satelitskih snimaka nekih lokacija u Srbiji, Odalović kaže da satelitski snimci nisu u nadležnosti Komisije Vlade Srbije, niti u njenom posedu.\n„Njih ima NATO i treba NATO da nam ih prosledi ukoliko mogu da pomognu. Za Kiževak smo dobili snimke koji su nam pomogli tako što su nam dali bliža usmerenja i tako smo skratili nekoliko dana od onoga koliko bi nam trebalo da tu lokaciju pretražimo“, precizira Odalović.\nNavodi da je Priština najmanje pozvana da priča o dinamici jer od zadnjeg sastanka koji je bio u Beogradu 16. aprila prošle godine nije preuzela nijednu aktivnost kako bi istražila jednu od desetak lokacija na Kosovu koje je Komisija Vlade Srbije, kako kaže, dosta dobro identifikovala na bazi svojih izvora, ali i izvora međunarodne dokumentacije.\n„Ne znam iz čega se izvode takvi zaključci osim ako to nije nastavak već dobro viđene priče koje i premijer privremenih prištinskih institucija takođe plasira, a to je da on u stvari ne želi da se kroz dijalog išta rešava“, navodi Odalović i ukazuje na to da je više od 1.800 slučajeva nestalih rešeno, od kojih je više od 1.500 kosovskih Albanaca, a da su 95 odsto tih rešenih slučajeva, rešeni na osnovu informacija i dokumenata koje je dala Srbija.\n„Srbija se odgovorno suočila sa svojim problemima, sve lokacije na kojima smo pronašli kosovske Albance su na bazi informacija dobijenih od naših istražnih organa, ne od bilo koga drugog“, naveo je Odalović.\nTanjug, RTV, RTV KIM


► Podignuta optužnica zbog pretnji Zoranu Zaevu preko Fejsbuka\nTužilaštvo u Skoplju saopštilo je da danas da je podiglo optužnicu protiv jedne osobe koja je preko "Fejsbuka" pozivala na "fizičku likvidaciju" predsednika vladajućeg SDSM Zoran Zaeva u vreme dok je bio premijer.\nKako se navodi u saopštenju, optuženi je u julu peošle godine preko svog fejsbuk profila objavio više pretnji da će napraviti krivično delo za koje je predviđena zatvorska kazna od najmanje pet godina.\n"Pretnje su bile upućene predsedniku Vlade Severne Makedonije, pri čemu je u objavljenim komentarima optuženi pozivao na fizičku likvidaciju oštećenog i ugrozio njegovu sigurnost", navodi Osnovno javno tužilaštvo "Skoplje".\nPretnje Zoranu Zaevu preko Fejsbuka upućene su 23. i 24. jula 2019, a optuženog, čiji identitet nije otkriven, skopsko tužilaštvo tereti za "produženo krivično delo ugrožavanja sigurnosti".\npretnje smrću /\nU S.Makedoniji još 10 umrlih i 137 zaraženih korona virusom\nU Severnoj Makedoniji je umrlo još 10 osoba obolelih od korona virusa i registrovano je 137 novih slučajeva te zaraze, saopštilo je danas Ministarstvo zdravlja.\nU S.Makedoniji još osam umrlih i 127 zaraženih korona virusom\nU Severnoj Makedoniji umrlo je još osam osoba sa korona virusom i registrovano je 127 novih slučajeva te zaraze, objavio je danas ministar zdravlja Venko Filipče.


ENERGOPROJEKT ENTEL je prisutan na tržištu Bliskog istoka od 1991. godine, gde je dokazao svoju tehničku ekspertizu i profesionalno iskustvo, stekavši veliki poslovni ugled u Zalivskim zemljama. U cilju obezbeđenja i pružanja profesionalnih i kvalitetnih usluga po najvišim svetskim standardima, ENTEL je osnovao stalne filijale u nekoliko zemalja Bliskog istoka.\nU ovom trenutku, ENTEL svoje poslovne aktivnosti u regionu Bliskog istoka obavlja iz filijala koje su osnovane u sledećim zemljama:\nUAE (Abu Dabi i Dubai)\n“Visoka očekivanja naših klijenata bila su nam od velike koristi. Ona su nam omogućila da se razvijemo, usavršimo i postanemo konkurentniji na tržištu. Zahvalni smo i ponosni što smo uspeli da budemo deo fantastičnog razvoja područja Bliskog istoka” – Vladimir Milošević, Direktor u ENERGOPROJEKT ENTEL Abu Dabi\nU naše klijente tradicionalno spadaju javne ustanove kao što su: ministarstva, vladine agencije i istraživački instituti.\nDrugu grupu naših klijenata čine pružaoci infrastrukturnih i komunalnih usluga iz javnog i privatnog sektora kao što su elektroprivredna preduzeća za proizvodnju, distribuciju i/ili prenos električne energije, komunalna, vodoprivredna i preduzeća za tretman otpada, energetske kompanije, ali i i građevinska preduzeća.\nKroz široku lepezu konsultantskih i projektantskih usluga, ENTEL omogućava svojim klijentima da dodatno povećaju vrednost svojih investicija i preuzmu lidersku ulogu na tržištu.


Direktor i šef obezbjeđenja tivatskog aerodroma oslobođeni odgovornosti | MINA\nNaslovnicaMINA BusinessDirektor i šef obezbjeđenja tivatskog aerodroma oslobođeni odgovornosti\nDirektor i šef obezbjeđenja tivatskog aerodroma oslobođeni odgovornosti\nPodgorica, (MINA-BUSINESS) – Direktor tivatskog Aerodroma i šef tamošnjeg obezbjeđenja oslobođeni su disciplinske odgovornosti, jer je u postupku utvrđeno da nijesu počinili povredu radne obaveze, saopšteno je iz Aerodroma Crne Gore (ACG).\n“Na osnovu sprovedenog postupka utvrđivanja odgovornosti zaključeno je da nema elemenata odgovornosti dvojice zaposlenih, s obzirom na to da su u konkretnoj situaciji savjesno postupili”, navodi se u saopštenju kompanije.\nIz kompanije je krajem novembra saopšteno da su podnijeli krivičnu prijavu i pokrenuli disciplinski postupak protiv troje zaposlenih na Aerodromu Tivat.\nOni su objasnili da su direktor tivatskog Aerodroma, šef bezbjednosti i službenik, bez odobrenja, na službeni izlaz administrativne zgrade iznijeli dva paketa većih gabarita i putnu torbu nepoznate sadržine.\nPrethodno je, prema nalogu izvršnog direktora ACG Gorana Jandreoskog i njegovog zamjenika Petra Radulovića, uz konsultacije sa Odborom direktora, pokrenuta interna istraga, tokom koje su od aktera događaja uzete izjave.\nIz ACG su kazali da su zaposleni, koji su bez znanja nadređenih i neovlašćeno iznjeli nepoznate predmete, tvrdili da su u paketima i torbi bile lične stvari bivšeg šefa bezbjednosti.\nIz ACG su tada saopštili da očekuju da policija utvrdi punu istinu, kako bi bili sigurni da kompanija nije oštećena ni za cent ili bilo koji dokument.


Kada bi zgrade pričale: Centralna aleja naselja Belvil - LookerWeekly.com magazin\nKada bi zgrade pričale: Centralna aleja naselja Belvil\n· 03/05/2017 ·1 min read\nSupervizuelna najavljuje završni događaj programa Kada bi zgrade pričale, koji će se održati 6. maja od 17-21h u Centralnoj aleji naselja Belvil, Jurija Gagarina 14, Beograd od 17 do 21h. U pitanju je program koji se razvija u Skoplju, Beogradu i Zagrebu radi u pravcu promišljanja promene shvatanja i gledanja, mišljenja i delanja u odnosu na istorijske, arhitektonske, političke i umetničke reference određenih gradskih čvorišta.\nBeogradsko izdanje bavilo se pitanjima uspostavljanja odnosa prema javno-privatnom prostoru kakav je kompleks zgrada na Novom Beogradu – Belvil. Kroz seriju radionica, istraživanje, koncerte i čitanje poezije doživljaj kompleksnosti prostora Belvila i njegovih dinamika artikulisan je na vizuelnom, telesnom i zvučnom nivou.\nProgram „Kad bi zgrade pričale” je višegodišnji istraživački projekat koji se realizuje u saradnji organizacija FRU iz Skoplja, Bacača Sjenki iz Zagreba i Supervizuelne iz Beograda. Projekat „Kad bi zgrade pričale” podržan je od strane Balkanskog fonda za umetnost i kulturu (BAC). BAC je podržan od strane Švajcarske vlade kroz Švajcarsku agenciju za razvoj i saradnju (SDC) i Evropsku kulturnu fondaciju (ECF). Program se realizuje u saradnji i uz pomoć Beogradske internacionalne nedelje arhitekture (BINA) i Grupe 484.\nBeogradsko izdanje realizuju Saša Tkačenko i Mirjana Boba Stojadinović, u produkciji Supervizuelne.\nProgram završnog događaja:\nVođenje kroz rezultate radionica\nZašto Belville nije belleville? , radionica o imenovanju u javnim prostorima, dr Mariele Cvetić\ndr Mariela Cvetić, umetnica, profesorka na Arhitektonskom fakultetu u Beogradu, http://marielacvetic.com/\nIstraživanje kulturnih potreba sa Marijanom Cvetković\nMarijana Cvetković, menadžer u kulturi, predavač na Univerzitetu umetnosti u Beogradu, vodi Stanicu–servis za savremeni ples.\nSekundarne arhitekture, radionica Branislava Nikolića\nU ringu: PRKOSNI PENZIONERI, VRA GRA, pesnice, pesnici i poneki putnik-namernik\nPesničenje je trening aktivne poezije.\nZavod za intelektualnu svojinu Republike Srbije obeležio Svetski dan intelektualne svojine\nLive act / Sonic ambient / Electro-acoustic Improv\nManja Ristić rođena je u Beogradu 1979. Diplomirala je na FMU (2001), a 2004. završila postdiplomske studije na Kraljevskom koledžu za muziku u Londonu (RCM). Kao solo i kamerni izvođač klasične muzike nastupala je širom Evrope uključujući saradnje sa svetski poznatim mentorima, dirigentima i izvođačima.\nLive act / Electro Pop / Future Synth Pop\nLP Elektro je najnovija muzička grupa beogradskih muzičara Sonje Lončar i Andrije Pavlovića (Andy Pavlov) i njihov najmlađi kreativni proizvod nastao kao plod dugogodišnjeg rada u okviru različitih instrumentalnih sastava (LP Duo, Ola Horhe) ali i komponovanja muzike za različite pozorišne predstave.\nMeksikanci prave kožu od kaktusa!\nNaučna avantura privukla desetine hiljada posetilaca\nSrpski dizajn privukao Parižane\nApsajkling hit u svetu


SA 992.000 DINARA MINISTARSTVO POLJOPRIVREDE PODRŽALO KANDIDATURU ZA DOMAĆINA KONGRESA APIMONDIJE | Savez pčelarskih organizacija Srbije\nSA 992.000 DINARA MINISTARSTVO POLJOPRIVREDE PODRŽALO KANDIDATURU ZA DOMAĆINA KONGRESA APIMONDIJE\nDatum objavljivanja vesti: 11. avgusta 2017.\nVeć je javnosti poznato da je SPOS podneo kandidaturu za domaćina Kongresa Svetske pčelarske federacije Apimondija u Beogradu 2021. godine. Kandidaturu je podržala predsednica Vlade Srbije Ana Brnabić i ministar poljoprivrede Branislav Nedimović. Ministarstvo poljoprivrede je nedavno raspisalo Konkurs za sufinansiranje projekata udruženja u oblasti poljoprivrede i ruralnog razvoja, a koji su od javnog interesa u 2017. godini, i danas je objavljena Odluka o izboru projekata, prema kojoj je SPOS podržan sa 992.000 dinara.\nKonkurs možete pogledati OVDE, a Odluku u celosti možete pogledati OVDE.\nZahvaljujemo se Ministarstvu poljoprivrede i ministru Branislavu Nedimoviću i na ovoj više nego značajnoj podršci, u nizu mnogih drugih podrški koje smo do sada dobili. Kao što je poznato, ministar poljoprivrede Branislav Nedimović će i lično prisustvovati prezentaciji SPOS-a i Srbije u Istanbulu 3. oktobra 2017. godine na Generalnoj skupštini Apimondije, kada će se i glasati za domaćina Kongresa Apimondije 2021. godine.\nOva sredstva omogućiće nam da, zajedno sa sredstvima Kongresnog biroa Srbije i SPOS-a, dostojno pokrijemo sve troškove koje kandidatura podrazumeva, i predstavimo Srbiju i SPOS na pravi način u Istanbulu na Kongresu Apimondije, sa nadom da će delegati pčelarskih saveza svih zemalja sveta, prepoznati sve prednosti koje Srbija ima za organizaciju svetskog Kongresa pčelarstva! Ako uspemo da dobijemo domaćinstvo Kongresa, to će biti događaj koji će preporoditi srpsko pčelarstvo, u privrednom i marketinškom smislu. Ako ne uspemo u tome, kompletna prezentacija Srbije koju sprovodimo, svakako će izuzetno doprineti daljoj promociji srpskog pčelarstva, koje već ima značajnu reputaciju u svetu koje je steklo poslednjih godina, a sada će ta reputacija biti značajno poboljšana. Inače, naš tim koji vodi kandidaturu je izuzetno optimističan!\n< PREDSEDNICA VLADE SRBIJE ANA BRNABIĆ PRIREDIĆE PRIJEM ZA PREDSEDNIKA I SEKRETARA APIMONDIJE\nZAVRŠEN KONKURS ZA MENADŽERA POGONA ZA PRIKUPLJANJE I PLASMAN MEDA PČELARA SPOS-a >


Putin definisao ključne ciljeve Vlade Rusije tokom pandemije - Sputnjik Srbija\n20:16 10 Maj 2021\n14:46 23.10.2020 (osveženo 14:47 23.10.2020) Preuzmite kraći link\nNa sastanku o ekonomskim pitanjima sa članovima Vlade, Putin je rekao da cene u Rusiji ostaju stabilne i dodao da je inflacija od početka godine do sredine oktobra iznosila 3,9 procenata.\n„Potrošnja se postepeno oporavlja, vidimo da još uvek ima dovoljno pitanja i problema, ali se i dalje oporavlja. Međutim, stručnjaci su i dalje oprezni – i to s pravom, kažu da je ovaj trend možda nestabilan“, rekao je on.\nSituacija na tržištu rada – teška\nPrema rečima Putina, u septembru je nezaposlenost u Rusiji iznosila 6,3 procenta, dok u poređenju sa avgustom, njen nivo praktično nije opao.\nOn je poručio predstavnicima lokalnih vlasti da drže situaciju pod kontrolom, pogotovu u svetlu mogućih uvođenja novih ograničenja budući da broj novoobolelih u Rusiji je u porastu.\npandemija, ciljevi, Vlada, Putin, Rusija


Paraolimpijski komitet Crne Gore - Crnogorski atletičari sjajni u Kragujevcu, lični rekordi Gojkovića i Spaića\n- Objavljeno 27 maj 2018\nNormu za Evropsko prvenstvo u Berlinu juče je ispunio Miloš Ranitović u skoku u dalj. Evropsku normu potvrdio je Mirnes Ramović u bacanju diska i postavio je lični rekord.\nOdlične rezultate ostvarili su juče i Marijana Goranović u disku i Radmilo Baranin u bacanju kugle, a lični rekord u istoj disciplini bacio je i Danilo Gojković.\nSelektor Igor Tomić kazao je da su iza crnogorskih takmičara dva veoma uspješna takmičenja u Splitu i Kragujevcu.\n"Na tim mitinzima ostvarene su i potvrđene norme za nastup na Evropskom prvenstvu koje nas očekuje u Berlinu od 20. do 26. avgusta. Crna Gora će imati rekordnih šest takmičara, koji će nastupiti u deset disciplina".\nOn je podsjetio da će se Goranović (F 41) takmičiti u bacanju kugle i diska, Baranin (F 34)i Maja Rajković (F 54) u bacanju koplja i kugle, Ramović (F 11) u bacanju diska i kugle, Gojković (F 34) u bacanju koplja i Ranitović (T 12) u skoku u dalj.\n"Trenutna forma uliva veliki optimizam, Baranin i Goranović trenutno imaju najbolje rezultate u bacanju kugle na evropskim listama u svojim kategorijama. Predstoji nam još skoro tri mjeseca velikog rada i siguran sam da ćemo u Berlinu imati ekipu spremnu da ponovi rezultat sličan onom istorijskom od prije dvije godine kada su na EP u italijanskom Grosetu osvojene jedna zlatna i dvije srebrne medalje".


Gračanica - Dnevni list Danas\nPočetna » Mesta » Gračanica\nKosovo Onlajn: Formiranje široke koalicije predstavnika Srba na Kosovu\nFormiranje široke koalicije stranaka, organizacija i pojedinaca iz srpske zajednice sa Kosova biće ozvaničeno 5. avgusta u 12 časova u Gračanici, prenosi portal Kosovo Onlajn.\nObeležena 630. godišnjica Kosovske bitke\nNa centralnom molitvenom obeležavanju 630. godišnjice Boja na Kosovu u petak u manastiru Gračanica i na Gazimestanu danas nije bilo predstavnika aktuelne vlasti u Srbiji, kao ni Srpske liste, koja je formalno još koalicioni partner u kosovskoj vladi Ramuša Haradinaja.\nPiše: J. Tasić 28. 6. 2019.\n„Solidarnost za Kosovo“ donirala bolnice u Gračanici i Pasjanu\nHumanitarna organizacija „Solidarnost za Kosovo“ iz Francuske donirala je dva nova medicinska aparata zdravstvenim ustanovama u Gračanici i Pasjanu u vrednosti od 30 000€, saopšteno je iz te organizacije.\nPiše: KoSSev 9. 2. 2019.\nProtesti „Jedan od pet miliona“ koji su prošle subote na Kosovu i Metohiji započeli u severnom delu Kosovske Mitrovice, ove subote održaće se u centralnom KiM – u Gračanici.\nPiše: J. Tasić 9. 2. 2019.\nPiše: Jelena Tasić 1. 2. 2019.\nKosovska policija saopštila je da je jutros u dvorištu jednog Srbina u Gračanici izgoreo automobil, javio je portal Kossev.\nPremijera „Zaspanke za vojnike“ u Domu kuture u Gračanici\nU ponedeljak 5. novembra u Domu kulture u Gračanici premijerno će biti prikazan film „Zaspanka za vojnike“ Predraga Gage Antonijevića.\nPiše: V.Ristić 2. 11. 2018.


Uoči početka prolećnog dela prvenstva: Ovog vikenda, mečevi četvrtfinala Kupa FSP Zrenjanin · gradski.online\nUoči početka prolećnog dela prvenstva: Ovog vikenda, mečevi četvrtfinala Kupa FSP Zrenjanin\nKIKINDA- Prva zvanična provera pred početak prolećnog dela prvenstva fudbalski klubovi iz Kikinde i okoline imaće ovog vikenda.\nIvan Šibul, sekretar Fudbalskog saveza grada Kikinde, kaže za GRADSKI da će se u subotu i nedelju odigrati utakmice četvrtfinala Kupa FSP Zrenjanin:\n-Za klubove koji se nadmeću u Područnog ligi Zrenjanin, Vojvođanskoj ligi- istok, ali i za našeg srpkoligaša, OFK “Kikindu”, to će biti generalna proba uoči startva prolećnog dela prvenstva\nRuskoselska “Crvena zvezda” u subotu će, od 14 i 30, dočekati imenjaka iz Vojvode Stepe.\nU istom terminu, novokozaračka “Sloboda” sastaće se sa OFK “Kikindom” na stadionu “Ilija Pantelić”. Kikinđani su formalno domaćini u tom susretu.\nNa Vašarištu, u nedelju, od 14 sati, ŽAK će ugostiti velikoselsku “Kozaru”. Podsećamo da su “žuti mravi” aktulelni osvajači Kupa Fudbalskog saveza grada Kikinde i jesenji prvaci Područne fudbalske lige Zrenjanin.\nProlećni deo prvenstva u Područnoj ligi Zrenjanin počinje 5. i 6. marta. Prvog martovskog vikenda na terene će srpskoligaši, ali i klubovi koji se takmiče u Vojvođanskoj ligi-istok.\nPrethodnoNajbrži internet stiže u Kikindu: SBB nastavlja sa investicijama\nSledećeKikindskoj bolnici neophodno 15 aparata i milioni dinara za nabavku: Dr Vesna Tomin navela najvažnije


Hemofarm - Vesti - Prikupljeno 30.000 plastičnih čepova\nNa EXIT festivalu, u akciji „Čep za hendikep“ prikupljeno je oko 30.000 čepova od PET ambalaže što je dovoljna količina za nabavku dvoje toaletnih kolica za članove Udruženja paraplegičara Banata ili za osobe sa invaliditetom kojima je su pomagala neophodna!\nHemofarm Fondacija je tokom EXIT festivala postavila tri instalacije u obliku ogromnih flaša u kojima su se sakupljali plastični čepovi od PET ambalaže, a koji će biti iskorišćeni za nabavku medicinskih sredstava osobama sa invaliditetom.\nPodsetimo, ovu humanitarnu akciju iniciralo je Udruženje paraplegičara Banata iz Zrenjanina. Ideja je da se novcem dobijenim od reciklaže plastičnih čepova kupe neophodna sredstva i kolica osobama sa invalditetom koja ne mogu da ih priušte.\nOd početka akcije, 2013. godine, omogućena je nabavka 17 lako aktivnih kolica, 8 sobnih kolica, 4 hodalice, kao i veći broj pomagala. Hemofarm se, na inicijativu Hemofarm Fondacije pridružio akciji „Čep za hendikep“ krajem februara.